title: Elossa todistamaan

text: Elossa todistamaan ("At Close Range") on James Foleyn ohjaama yhdysvaltalainen rikosdraama vuodelta 1986. Sen on käsikirjoittanut Nicholas Kazan, ja pääosissa näyttelevät Sean ja Chris Penn, Christopher Walken, Mary Stuart Masterson, David Strathairn ja Kiefer Sutherland sekä Pennin veljesten äiti Eileen Ryan.


title: Elossa todistamaan

text: Tositapahtumiin pohjautuvassa tarinassa Pennsylvanian maaseudulla elävän rikollissuvun sukupolvet selvittelevät välejään, ja tuloksena on useampia verilöylyjä.


title: Elossa todistamaan

text: "Helsingin Sanomien" ensi-ilta-arviossa Helena Ylänen pitää elokuvaa juonettomana ja sen vyöryttämää murha-aaltoa täysin suhteettomana tarinan teemoihin nähden. Vuoden 1994 Video-oppaassa Bello Romano antoi kylmäkiskoiseksi perhedraamaksi kuvaamalleen elokuvalle kaksi tähteä, joka vastaa sanallista arviota ”keskinkertainen”.


title: Tanssi tuntemattoman kanssa

text: Tanssi tuntemattoman kanssa ("Dance with a Stranger") on Mike Newellin ohjaama brittiläinen draamaelokuva vuodelta 1985. Shelagh Delaneyn käsikirjoittama elokuva kertoo tosipohjaisen tarinan Britannian viimeisestä kuolemantuomion saaneesta naisesta Ruth Ellisistä, jota esittää Miranda Richardson.


title: Tanssi tuntemattoman kanssa

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Monika-Naiset liitto

text:
Monika-Naiset liitto ry on suomalainen monikulttuurinen yhdistys, joka edistää maahanmuuttajataustaisten naisten tasa-arvoista asemaa ja osallisuutta Suomessa, ennaltaehkäisee naisiin kohdistuvaa väkivaltaa sekä perheessä ja parisuhteessa tapahtuvaa väkivaltaa.
Liitto on perustettu 1998.


title: Monika-Naiset liitto

text:
Kokoomuksen Arto Satosen aloitteesta järjestölle myönnettiin 1.1.2011 pysyvä valtionapu.
Satonen istui myös järjestön hallituksessa.
Järjestön puheenjohtajana toimi sosiaalidemokraattien kansanedustaja Nasima Razmyar vuodesta 2011.
Razmyarin jälkeen puheenjohtajaksi tuli 2017 Bahar Mozaffari.


title: Monika-Naiset liitto

text: MTV3 kertoi kesällä 2012 että järjestö oli käyttänyt saamien avustuksia eri tarkoituksiin kuin niitä oli myönnetty. Liiton toiminnanjohtaja kiisti epäily.


title: Monika-Naiset liitto

text: Raha-automaattiyhdistys ja sisäministeriö tarkastivat liiton kolmen hankkeen rahankäyttöä vuonna 2012 kun liiton entinen työntekijä oli kannellut asiasta. Sosiaali- ja terveysministeriö päätti RAY:n esityksestä että avustus liiton Malla-hankkeeseen lopetetaan. RAY:n mukaan hankkeen hallinnointi oli puutteellista vaikka varsinaisia väärinkäytöksiä ei havaittu. Sisäministeriö ei löytänyt tarkistamistaan hankkeista huomautettavaa.


title: Monika-Naiset liitto

text:
Kesällä 2012 useat työntekijät kertoivat MTV3 Uutisille vakavista työhyvinvointiongelmista liitossa ja osa kertoi sairastuneensa.
Ylen mukaan järjestössä oli tulehtunut työilmapiiri.


title: Monika-Naiset liitto

text: Järjestö on saanut 2015-2017 avustuksia RAY:lta noin 2,4 miljoonaa euroa ja Helsingin kaupungilta 600 000 euroa.


title: Monika-Naiset liitto

text: Helsingin kaupungin sosiaali- ja terveyslautakunta moitti vuosien 2016 ja 2017 järjestöä sen omavaraisuudesta. Järjestön oma pääoma oli negatiivinen, mutta se sai silti kaupungin avustuksia. Järjestöllä oli myös maksuhäiriöitä.


title: Pacific Daydream

text: Pacific Daydream on Weezer - yhtyeen yhdestoista studioalbumi, jonka julkaisi Atlantic Records 27. lokakuuta 2017. Kappaleille "Feels Like Summer" ja "Mexican Fender" on julkaistu musiikkivideot


title: Kilpa-ajo halki Italian

text: Kilpa-ajo halki Iltalian () on 37. "Asterix seikkailee" -albumi, joka julkaistiin vuonna 2017.


title: Kilpa-ajo halki Italian

text: Rooman senaatissa senaattori Lactus Bifidusta, joka on vastuussa Rooman valtakunnan teiden ylläpidosta, syytetään teiden surkeasta kunnosta. Pelastaakseen maineensa Bifidus lupaa järjestää suuret hevosvaunujen kilpa-ajot halki koko Italian niemimaan, jotka ovat avoinna kaikille kansakunnille, myös barbaareille. Itse Julius Caesar saapuu onnittelemaan Bifidusta tästä ideasta ja samalla muistuttaa häntä siitä, että voittajan pitää sitten olla roomalainen.


title: Kilpa-ajo halki Italian

text: Samaan aikaan Asterix ja Obelix ovat markkinoilla viemässä Senilixiä hammaslääkäriin. Markkinoilla Obelix ostaa hevosvaunut heräteostoksena ja kuulee vaunukilpa-ajoista. Gallialaiset päättävät ottaa osaa kilpa-ajoihin.


title: Kilpa-ajo halki Italian

text: Kilpa-ajoissa, joita sponsoroi garumin valmistaja Croisos Lupus, on mukana osallistujia monesta kansakunnasta, mukaan lukien brittejä, lusitanilaisia, Kushin valtakunnan prinsessoja (joihin kaikki miehet ihastuvat) ja koko yleisön ennakkosuosikki, roomalainen mestariajaja Coronavirus, joka käyttää messinkistä naamiota. Kilpa-ajo lähtee käyntiin ja kulkee läpi Italian niemimaan. Kilpailu on hyvin kovaa ja gallialaiset epäilevät että kilpa-ajoja sabotoidaan jotta Coronaviruksen voitto varmistuisi. Epäily osoittautuu todeksi kun kimbriläiset osallistujat tunnustavat Caesarin määränneen heidät sabotoimaan kilpailua auttaakseen Coronavirusta. Kuultuaan tästä Coronavirus paljastaa olleensa tästä tietämätön ja hänen apurinsa Bacilluksen olleen kaiken takana. Jaloa urheilumieltä osoittaen Coronavirus vetäytyy pois kisasta.


title: Kilpa-ajo halki Italian

text: Lähellä maalia gallialaiset ovat vähällä voittaa mutta he huomaavat Coronaviruksen olevan sittenkin mukana kisassa ja ohittavan heidät. Viime hetkellä Coronaviruksen vaunut törmäävät kuoppaan ja paljastuu että itse Caesar oli naamioitunut Coronavirukseksi varmistaakseen Rooman voiton. Pelastaakseen kunniansa ja osoittaakseen urheilumieltä Caesar myöntää tappionsa ja julistaa gallialaiset voittajiksi. Palkinto kuitenkin kiertää yhdeltä osallistujalta toiselle koska kaikkien mielestä kaikki pärjäsivät yhtä hyvin.


title: Kilpa-ajo halki Italian

text: Albumin lopussa gallialaiset palaavat takaisin kyläänsä suurelle juhla-aterialle, ja matkan aikana Obelix närkästyy huomatessaan kasvonsa garumin mainoksessa.


title: Kilpa-ajo halki Italian

text: Jotkut albumin hahmoista ovat karikatyyrejä tunnetuista henkilöistä. Parmalaisen majatalon isäntä muistuttaa laulaja Luciano Pavarottia, roomalainen mestariajaja Coronavirus muistuttaa kilpa-ajaja Alain Prostia ja garumin valmistaja Croisos Lupus puolestaan muistuttaa Italian pääministeri Silvio Berlusconia.


title: Upper Hollowayn rautatieasema

text: Upper Hollowayn rautatieasema on London Overgroundin asema Islingtonin kaupunkipiirissä Lontoossa. Se sijaitsee Gospel Oak to Barking Linen varrella Gospel Oakin ja Crouch Hillin asemien välissä. Sieltä on myös helppoa vaihtaa Lontoon metroon: Archwayn metroasemalle on noin viiden minuutin kävelymatka. Upper Hollowayn asema on Oyster-matkakortin vyöhykkeellä 2.


title: Upper Hollowayn rautatieasema

text: Upper Hollowayn asema avattiin 21. heinäkuuta 1868, suljettiin 31. tammikuuta 1870 ja avattiin uudelleen jo 1. lokakuuta samana vuonna. Se sai 1. maaliskuuta 1871 uudeksi nimekseen Upper Holloway for St. John’s Park and Highgate Hill. Nimi lyheni ensin 1. huhtikuuta 1875 muotoon Upper Holloway for St. John’s Park ja lopulta alkuperäiseen, tarkenteettomaan muotoon 1. heinäkuuta 1903.


title: Upper Hollowayn rautatieasema

text: Asemaa käytti noin 1,29 miljoonaa matkustajaa kaudella 2015–2016.


title: Saudi-Arabian kiviportit

text: Saudi-Arabian kiviportit ovat muinaisia kivisiä aitauksia Arabian niemimaalla. Paikalliset beudiinit kutsuvat näitä nimellä "Vanhojen miesten työt".


title: Saudi-Arabian kiviportit

text:
Monet niistä muistuttavat ylhäältä katsoen portteja, joiden pylväät on yhdistety pitkillä riu'uilla. Näitä kiviportteja on Saudi-Arabian länsiosan keskiosassa, eniten Medinan ja Khaybarin välisellä seudulla.
Siellä on Harrat Khaybarin laavakenttä
Yhteensä kiviportteja on vähän alle 400. Portit ovat yleensä 50-150 metrin pituisia. Kiviaitausten korkeus on noin puoli metriä. Porttien ikä on noin 9000-2000 vuotta. Portit ovat ehkä beduiinien esi-isien tekemiä. Porttien käyttötarkoitusta ei tiedetä.
Porttien lisäksi on mm pyöreitä rakennelmia. Pyöreät rakennelmat saattavat olla hautojen jäänteitä. Joissain pyöreissä rakannelmissa on vieressä kartiomaienn aitaus, niin että tulee avaimenreikää muistuttava kuvio.


title: Saudi-Arabian kiviportit

text: Leijamainen rakennelma on luultavasti metsästysansa.


title: Saudi-Arabian kiviportit

text: Jordaniasta on löydetty kiviympyröitä, jotka ovat 220-455 metrin lämpimittaisia.


title: Kohtalokas sunnuntai

text: Kohtalokas sunnuntai ("Les Dimanches de Ville-d’Avray") on Serge Bourguignonin ohjaama ranskalainen draamaelokuva vuodelta 1962. Se perustuu Bernard Eschasseriaux’n romaaniin, ja kirjailija oli mukana sovittamassa romaaniaan elokuvakäsikirjoitukseksi.


title: Kohtalokas sunnuntai

text: Pierre kärsii traumasta ja muistinmenetyksestä, jonka hän on saanut Vietnamin sodassa hänen sotilaskoneensa pudottua ja tapettua paikallisen lapsen. Hän alkaa toipua leikkiessään ja jutellessaan pienen Cybèle-tytön kanssa. Hän tekeytyy sisäoppilaitoksessa asuvan tytön isäksi päästäkseen tapaamaan tätä aina sunnuntaisin. Ihmiset kuitenkin käsittävät suhteen väärin ja tapahtumat saavat järkyttävän käänteen.


title: Kohtalokas sunnuntai

text: Paula Talaskivi piti ensi-ilta-arvostelussaan "Kohtalokasta sunnuntaita" persoonallisena aihevalintana nuorelle uuden aallon ohjaajalle. Hän ihasteli myös elokuvan runollista tunnelmaa, pienen Patricia Gozzin roolisuoritusta ja Henri Decaën kuvausta.


title: Kohtalokas sunnuntai

text: "Kohtalokas sunnuntai" palkittiin parhaana vieraskielisenä elokuvana vuoden 1963 Oscar-gaalassa. Se oli ehdolla myös käsikirjoituksestaan.


title: Kohtalokas sunnuntai

text: "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Home of the Strange

text: Home of the Strange on yhdysvaltalaisen alternative-rock yhtye Young the Giantin kolmas studioalbumi, jonka julkaisi Fueled by Ramen 12. elokuuta 2016


title: Torvikit

text: Torvikit ("Onosma") on kasvisuku, joka kuuluu lemmikkikasvien heimoon. Siihen sisältyy 77 lajia. Suvun kasveja käytetään monivuotisina koristekasveina.


title: Vahakukat

text: Vahakukat ("Cerinthe") on kasvisuku, joka kuuluu lemmikkikasvien heimoon. Siihen sisältyy kuusi lajia.Vahakukkien lajeja (iso-, pikku- ja kierrevahakukka) kasvatetaan yksivuotisina koristekasveina.


title: Caribbean Football Union

text: Caribbean Football Union (CFU) on Karibian nimellinen jalkapalloliitto. Se edustaa 25:ttä FIFAn jäsenmaata ja kuutta FIFAan kuulumatonta maata Karibialla sekä muualla Pohjois- ja Etelä-Amerikassa. Liitto perustettiin vuonna 1978 ja sen jäsenet kuuluvat Pohjois-Amerikan jalkapalloliittoon eli CONCACAFiin.


title: Caribbean Football Union

text: Liitto sai kansainvälistä huomiota, kun se paljasti, että FIFAn presidentiksi pyrkinyt Mohammed bin Hammam oli tarjonnut jokaisen jäsenliiton edustajalle 40 000 Yhdysvaltain dollaria CFU:n kokouksessa vuonna 2011. Useat olivat hyväksyneet tarjouksen. Tämä johti monien CFU:n tärkeimpien jäsenten sulkemiseen jalkapallosta.Näistä Bonaire, Guadeloupe, Martinique, Ranskan Guayana, Saint Martin sekä Sint Maarten eivät kuulu FIFAan.


title: Caribbean Football Union

text: Caribbean Cup on CFU:n järjestämä epäsäännöllisin väliajoin pidettävä Karibian maiden mestaruusturnaus. Samalla se toimii CFU:n jäsenten karsintaturnauksena Pohjois-Amerikan mestaruusturnaukseen CONCACAF Gold Cupiin, kun turnauksen neljä parasta pääsevät seuraavaan järjestettävään Gold Cupiin.


title: Caribbean Football Union

text: CFU Club Championship on joka kausi järjestettävä Karibian seurajoukkueturnaus. Turnauksen voittaja etenee suoraan CONCACAF Champions Leagueen, ja toiseksi, kolmanneksi ja neljänneksi sijoittuneet pääsevät CONCACAF Leagueen, joka toimii karsintaturnauksena CONCACAF Champions Leaguelle.


title: Caribbean Football Union

text: http://www.cfufootball.org/index.php/member-associations (engl.)


title: Crème Bonjour

text: Crème Bonjour on Unileverin rekisteröimä tuotemerkki, jolla myydään erilaisia tuorejuustoja, levitteitä sekä Cuisine crème fraîchea. Crème Bonjour on ollut Suomessa vuodesta 1984 lähtien, jonka tuotteita valmistettiin Suomessa 1990-luvun lopulle asti, kunnes valmistus siirtyi Ruotsiin Unileverin lopetettua tehtaita Suomessa. Suomen lisäksi Crème Bonjour-tuotteita on saatavilla muun muassa Ruotsissa ja vuodesta 2005 lähtien Venäjällä.


title: Crème Bonjour

text: Vuonna 2016 Crème Bonjour nousi kolmannelle sijalle "Markkinointi & Mainonta" -lehden ja Taloustutkimuksen vuosittaisessa Brändien arvostus -kyselyssä.


title: Karhepuut

text: Karhepuut ("Cordia") on kasvisuku, joka kuuluu lemmikkikasvien heimoon. Siihen sisältyy 405 lajia. Karhepuut edustavat heimossaan vähemmistöksi jääviä puumaisia lemmikkikasveja. Niitä esiintyy ympäri maailman lämpimällä vyöhykkeellä.


title: Yhteinen kriisinratkaisuneuvosto

text: Yhteinen kriisinratkaisuneuvosto (, SRB) on vuonna 2015 perustettu, Belgian Brysselissä toimiva EU:n erillisvirasto. Yhteinen kriisinratkaisuneuvosto voi toimia esimerkiksi pankkikriiseissä. Se varmistaa, että ongelmapankkien kriisitilanteen ratkaisu sujuu hallitusti ja että ratkaisun vaikutukset reaalitalouteen sekä Euroopan pankkiunioniin osallistuvien EU-maiden ja muiden maiden julkiseen talouteen ovat mahdollisimman pieniä. Viraston ollessa yhä käynnistymisvaiheessa tavoitteena oli, että palvelukseen olisi palkattu vuoteen 2017 mennessä alle 300 ihmistä.


title: Yhteinen kriisinratkaisuneuvosto

text: Virasto oli uutisissa esimerkiksi kesäkuussa 2017, kun Euroopan keskuspankki (EKP) ja kriisinratkaisuneuvosto puuttuivat euroalueen pankin ongelmiin määräämällä, että vaikeuksissa ollut espanjalaispankki Banco Popular tuli myydä kilpailevalle Santander-pankkiryhmälle nimellisellä yhden euron kauppasummalla.


title: Yhteinen kriisinratkaisuneuvosto

text: Virastoa on johtanut sen alusta saakka saksalainen tohtori Elke König, jolle hyväksyttiin viiden vuoden jatkokausi joulukuussa 2017.


title: Galangalit

text: Galangalit ("Kaempferia") on kasvisuku, joka kuuluu inkiväärikasvien heimoon. Siihen kuuluu 36 lajia. Sukuun sisältyy muun muassa maustekasvina kasvatettu guineangalangali ("Kaempferia galanga").


title: Kurkumat

text: Kurkumat ("Curcuma") on kasvisuku, joka kuuluu inkiväärikasvien heimoon. Suvussa on yhteensä 93 lajia. Siihen sisältyy useita mauste- ja huonekasvina kasvatettuja lajeja.


title: Eurojust

text: Euroopan unionin oikeudellisen yhteistyön yksikkö eli Eurojust on vuonna 2002 perustettu, Hollannin Haagissa toimiva EU:n erillisvirasto. Sen tukee oikeudellista koordinointia ja yhteistyötä kansallisten viranomaisten välistä, kun tavoitteena on torjutaan terrorismia ja vakavaa, useampaa kuin yhtä EU-maata koskevaa järjestäytynyttä rikollisuutta. Viraston palveluksessa on noin 240 ihmistä. Eurojustin päättävässä, kollegioksi kutsutussa elimessä on yksi korkean tason edustaja kustakin EU-maasta.


title: Eurojust

text: Eurojust käsittelee vuosittain miltei 2 300 tapausta (määrä kasvussa) ja järjestää noin 250 koordinointikokousta. Sillä on hallinnassaan 10 koordinointikeskusta. Koordinointikokouksiin osallistuu yksikön henkilökunnan ohella syyttäjiä, tuomareita ja poliiseja.


title: Eurojust

text: Eurojust muutti vuonna 2017 uuteen, sen tarkoituksiin suunniteltuun rakennukseen Haagissa.


title: Kirvelit

text:
Kirvelit eli piirtokirvelit ("Chaerophyllum") on kasvisuku sarjakukkaiskasvien heimossa. Sukuun kuuluu ainakin 35 lajia.Kirveleihin ei kuulu maustekirveli ("Anthriscus cerefolium") – suku koiranputket ("Anthriscus")
eikä saksankirveli ("Myrrhis odorata") – suku saksankirvelit ("Myrrhis"). Ne ovat kuitenkin kirveleille hyvin lähisukusia kasveja.


title: Tomi Iso-Mustajärvi

text: Tomi Iso-Mustajärvi (s. 7. toukokuuta 1992 Tampere) on suomalainen jääkiekkoilija, joka pelaa SM-liigajoukkue Saimaan Pallossa. Hän on pelipaikaltaan keskushyökkääjä. Jatkoaika.com -verkkolehden toimittaja Antti Raunio on kuvaillut Iso-Mustajärveä hyväksi aloittajaksi ja puolustavan sentterin perikuvaksi.


title: Tomi Iso-Mustajärvi

text: Iso-Mustajärvi on Tampereen Ilveksen kasvatti. Kaudella 2007–2008 hän toimi seuran C-nuorten kapteenina. Iso-Mustajärvi oli C-nuorten SM-sarjan runkosarjassa joukkueensa paras maalintekijä yhdeksällä osumallaan, kuten myös pudotuspeleissä Mikael Kurosen kanssa kuudella osumallaan. Hän voitti A-nuorten SM-pronssia vuosina 2010 ja 2011. Kaudella 2010–2011 Iso-Mustajärvi debytoi miesten peleissä pelattuaan Ilveksen A-nuorten lisäksi myös kolme Mestis-ottelua alle 20-vuotiaiden maajoukkueessa. Kaudeksi 2012–2013 hän siirtyi Tapparan A-nuoriin.


title: Tomi Iso-Mustajärvi

text: Elokuussa 2013 Iso-Mustajärvi siirtyi try-outille Mestis-joukkue Lempäälän Kisaan. Syyskuussa hän sai joukkueeseen vuoden mittaisen jatkosopimuksen. Iso-Mustajärvi ei ehtinyt pelata LeKissä kuitenkin otteluakaan, kunnes hänen sopimuksensa purettiin marraskuussa, jolloin Iso-Mustajärvi siirtyi loppukauden 2013–2014 kattavalla sopimuksella sarjatasoa alemmas Suomi-sarjajoukkue KOOVEE:hen. Hän oli joukkueen kolmanneksi paras maalintekijä ja neljänneksi paras pistemies tehoilla 13+16=29.


title: Tomi Iso-Mustajärvi

text: Myös kauden 2014–2015 Iso-Mustajärvi aloitti KOOVEE:ssä, jonka varakapteeniksi hän nousi ja oli joukkueen toiseksi paras pistemies Mikko Sulosen jälkeen tehoilla 14+19=33. Kauden mittaan Iso-Mustajärvi palasi kuitenkin LeKiin paikkaamaan sentteripulaa. Tammikuussa 2015 hän teki joukkueen kanssa loppukauden jatkosopimuksen. Iso-Mustajärvi teki ensimmäisellä Mestis-kaudellaan 21 runkosarjaottelussa tehot 2+4=6 ja seitsemässä playoff-ottelussa kaksi syöttöpistettä. Hän jakoi pudotuspeleissä LeKin sisäisen tehotilaston voiton kolmen muun pelaajan kanssa lukemalla +3.


title: Tomi Iso-Mustajärvi

text: Kaudeksi 2015–2016 Iso-Mustajärvi siirtyi vuoden mittaisella sopimuksella Suomi-sarjajoukkue Imatran Ketterään. Hän oli joukkueen toiseksi paras pistemies Jesse Lindstenin jälkeen tehoilla 13+19=32. Iso-Mustajärvi voitti kauden päätteeksi Suomi-sarjan hopeaa. Kaudeksi 2016–2017 hän palasi vuoden mittaisella sopimuksella Lempäälän Kisaan. Iso-Mustajärvi pelasi pisteiden valossa suhteellisen hyvän alkukauden tehden 19 ottelussa 15 tehopistettä. Hän pelasi myös neljä ottelua lainalla KOOVEE:ssä. Joulukuussa 2016 Iso-Mustajärvi kuitenkin jätti LeKin ja palasi omasta halustaan loppukaudeksi Ketterään. Hän voitti Suomi-sarjan mestaruuden. Mestiksen karsinnoissa Iso-Mustajärvi oli Ketterän paras pistemies ja maalintekijä tehoilla 6+6=12, joilla hän jakoi koko karsintasarjan pistepörssin voiton Hokin Niklas Näpin ja Markus Korkiakosken kanssa. Ketterä jäi karsintojen päätteeksi kuitenkin ilman sarjanousua.


title: Tomi Iso-Mustajärvi

text: Huhtikuussa 2017 Iso-Mustajärvi teki vuoden mittaisen sopimuksen Kajaanin Hokin kanssa. Seura kuitenkin jäi ilman Mestis-lisenssiä ja ajautui konkurssiin. Hokin sarjapaikan sai Ketterä, jonne Iso-Mustajärvi palasi kaudeksi 2017–2018. Hänet nimettiin Ketterän varakapteeniksi. Iso-Mustajärvi oli joukkueen toiseksi paras maalintekijä ja neljänneksi paras pistemies tehoilla 21+19=40. Hän sijoittui koko Mestiksen maalipörssissä seitsemänneksi. Iso-Mustajärvi lainattiin Ketterän yhteistyöjoukkue Saimaan Palloon 27. lokakuuta 2017 pelattuun otteluun Mikkelin Jukureita vastaan. Hänet merkittiin SM-liigadebyytissään SaiPan nelosketjun keskushyökkääjäksi laidoilleen Joni Nikko sekä toinen Ketterän lainapelaaja Santeri Vuoti. Iso-Mustajärvi sai ottelussa jääaikaa 12.31 minuuttia. Hän sai myös yhden kahden minuutin jäähyn koukkaamisesta. Iso-Mustajärvi pelasi kauden aikana SaiPassa neljä runkosarjaottelua ilman tehopisteitä.


title: Tomi Iso-Mustajärvi

text: Kaudeksi 2018–2019 Iso-Mustajärvi teki 1+1-vuotisen sopimuksen Saimaan Pallon kanssa. Hän teki liigauransa avausmaalin runkosarjan toisella kierroksella 15. syyskuuta 2018 KooKoota vastaan. Iso-Mustajärven osuma jäi SaiPan 7–3-voittoon päättyneen ottelun ratkaisumaaliksi.


title: Tomi Iso-Mustajärvi

text: Iso-Mustajärvi pelasi World U-17 Hockey Challengessa vuonna 2009. Yhteensä hän on pelannut kahdeksan nuorten ja 21 poikien maaottelua. Iso-Mustajärvi on toiminut myös Suomen alle 16-vuotiaiden maajoukkueen kapteenina.


title: Roope-karhu (piirrossarja)

text: Roope-karhu () on vuosina 1991–1997 valmistunut 65-osainen piirrossarja, joka perustuu Mary Tourtelin luomaan Roope-karhu-sarjakuvaan.


title: Roope-karhu (piirrossarja)

text: Sarjaa esitettiin Kanadassa YTV-kanavalla. Yhdysvalloissa sitä esitettiin ensin Nickelodeonissa ja myöhemmin CBS-kanavalla. Suomessa sarja esitettiin MTV3-kanavalla 1990-luvulla suomenkielisellä puheella Film & Cartoon Finlandin jälkiäänittämänä.


title: Roope-karhu (piirrossarja)

text: "Listassa vain osa hahmoista".


title: Sala-ampuja (elokuva)

text: Sala-ampuja ("The Sniper") on yhdysvaltalainen Edward Dmytrykin ohjaama ja Stanley Kramerin tuottama mustavalkoinen rikoselokuva vuodelta 1952. Se on aikansa trilleri, jossa yritetään valottaa henkilön sarjamurhaajaksi kehittymisen syitä, lynkkausmielialaa ja median, poliitikkojen ja poliisin vastuuta. Elokuvassa liikutaan San Fransiscossa, ja sen pääosissa ovat naisia vihaavaa sarjamurhaajaa Eddie Milleriä esittävä Arthur Franz ja poliisiluutnanttia esittävä Adolphe Menjou. Jo elokuvan alussa paljastetaan murhaajan henkilöllisyys ja se, että hän on häiriintynyt seksuaalirikollinen.


title: Sala-ampuja (elokuva)

text: Elokuvaa on väitetty muun muassa "Likaisen Harryn" edeltäjäksi. Suomessa elokuvan ensi-ilta oli valmistumisvuonna, sen on esittänyt televisiossa MTV-2 vuonna 1967 ja Yle Teema -kanava kahdesti lokakuussa 2017.


title: Staryi Krym

text: Staryi Krym (, , ) on kiistellyllä Krimillä sijaitseva pieni historiallinen kaupunki, joka toimi Krimin tataarien ensimmäisenä pääkaupunkina. Krimin niemimaa on mahdollisesti nimetty kaupungin mukaan.


title: Staryi Krym

text: Kaupungissa on vuoden 2014 väestölaskennan mukaan 9277 asukasta. Se on yksi nykyisistä merkittävistä Krimin tataariväestön asuinkeskuksista.


title: Staryi Krym

text: Staryi Krym on venäjänkielinen muunnos tataarinkielisestä nimestä "Eski Qirim", joka tarkoittaa Vanhaa Krimiä. Niemimaan nimen uskotaan olevan johdettu kaupungin nimestä. "Qirim" puolestaan voi olla johdettu muinaisesta kimmerialaiskansan nimestä, joskin nimen taustasta käydään yhä keskustelua ja siitä on esitetty useita teorioita.


title: Staryi Krym

text: Staryi Krymin alkuperäinen nimi oli Solh’at (, ), joka tarkoittaa ojaa tai kaivantoa. Vuonna 1333 kaupungissa käyneen Ibn Battutan mukaan sitä kutsuttiin lisäksi nimellä "al-Qirim". "Eski Qirimiksi" sitä alkoivat kutsua osmanit 1400-luvun lopulla sen jälkeen, kun Krimin kaanikunnasta oli tullut Osmanien valtakunnan vasallivaltio.


title: Staryi Krym

text:
Staryi Krym sijaitsee Krimin niemimaan itäpuoliskon alueella lähellä mustanmeren rannikkoa. Sen asukasluku on vuoden 2014 väestölaskennan mukaan 9277. Lähin suurempi kaupunki on noin 15 kilometrin päässä sijaitseva sadan tuhannen asukkaan Feodosija. Staryi Krym kuuluu Kirovsken piiriin, jonka keskus Kirovske sijaitsee noin 20 kilometrin päässä. Koko Krimin alueen hallinnollinen keskus Simferopol sijaitsee 78 kilometrin päässä Staryi Krymista.
Kaupungin halki kulkee Feodosijan ja Simferopolin välillä oleva valtatie P23.


title: Staryi Krym

text: Ennen mongolikansojen saapumista Staryi Krymin alue, kuten koko Krim, kuului turkinsukuisen kiptšakkien paimentolaiskansan alueisiin. Kultaisen ordan mongolit alkoivat vallata Krimiä 1000-luvulla ja ajoivat viimeiset kiptšakit niemimaalta 1200-luvun puoleenväliin mennessä. Krimillä sijaitsi myös alaanien, slaavien, armenialaisten ja kreikkalaisten siirtokuntia, jotka alistuivat mongolien ja tataarien alaisuuteen.


title: Staryi Krym

text: Solh'at nousi Tšuruk-su-joen laakson hedelmällisellä maaperällä sijainneelle mongolien vakiintuneelle leiripaikalle, mahdollisesti vanhan kasaarilinnakkeen paikalle 1200-luvun aikana. Se sijaitsi Sudakin ja Kaffan (nyk. Feodosija) välisellä kauppareitillä. Ensimmäiset Solh'atissa lyödyt kolikot, hopeiset dirhemit, sijoittuvat vuosiin 1266/1267. Kaupungissa lyötiin myös kuparisia pūleja vuosina 1275-1276.


title: Staryi Krym

text: 1314 kaupunkiin rakennettiin Üzbek-kaanin moskeija. Se ei ole kooltaan kovin suuri, mutta se on vanhin Krimin moskeijoista. Se sai nimensä kultaisen ordan pitkäaikaisimmalta hallitsijalta Üzbek-kaanilta, jonka hallintokaudella se rakennettiin. 1332 Kilburun beyn tytär Inci Hatun rakennutti moskeijan yhteyteen madrasan, islamilaisen koulun. Arabilöytöretkeilijä Ibn Battuta vieraili kaupungissa 1333. Hänen kuvauksensa mukaan Solh'at oli suuri ja kaunis kaupunki, jossa sijaitsi mongolikuvernöörin istuin.


title: Staryi Krym

text: Kaupunki oli pitkään yksi Krimin alueen juutalaiskeskuksista. Yksi ensimmäisistä karaiimeista kertovista historiallisista maininnoista sijoittuu Staryi Krymiin, jossa heidän kerrotaan asuneen vuonna 1273. Karaiimit saivat kaupungissa samanlaiset oikeudet, kuin muutkin juutalaiset. 1500-luvulla kaupungissa oli Karaiimisynagoga ja juutalainen hautausmaa. Merkittävämpi karaiimi- ja juutalaiskeskus Krimillä oli Çufut-Qale ("juutalaiskaupunki" tataariksi ja turkiksi), josta tuli myös Krimin tataarien seuraava pääkaupunki. Krimin siirryttyä Venäjän keisarikunnalle juutalaisasutukselle ruvettiin asettamaan rajoituksia.


title: Staryi Krym

text: Staryi Krymissa oli myös fransiskaaniluostari, jossa muun muassa Nogai-kaanin vaimo Yailaqin kerrotaan vierailleen tiheästi ja saaneen katolisen kasteen.


title: Staryi Krym

text: Vuoden 1939 väestölaskennan mukaan Staryi Krymissa oli 5 143 asukasta, joista 104 oli juutalaisia.


title: Staryi Krym

text: Saksalaiset miehittivät Staryi Krymin 2. marraskuuta 2914. Ennen tätä 60 juutalaisasukasta oli onnistunut pakenemaan kaupungista. Sinne jääneiden juutalaisten tuli rekisteröityä ja pitää valkoista käsivarsinauhaa. Neuvostoliittolaisten asiakirjojen ja silminnäkijätodistusten mukaan vuoden 1941 joulukuun ja 1942 helmikuun välillä saksalaiset teloittivat yli sata Staryi Krymista ja sen lähialueilta kerättyä krymtšakki- ja aškenasijuutalaista kaupungin reuna-alueilla.


title: Staryi Krym

text: Toisen maailmansodan aikana monet alueen tataareista liittyivät Neuvostoliiton puolella taistelleihin partisaaneihin. Loppuvuonna 1943 komissaarikapteeni Rafat Mustafaevin johtamassa iskussa tataareista koostunut partisaaniosasto tuhosi Staryi Krymissa olleen saksalaisten miehittäjien varuskunnan, kaksi panssarivaunua ja 16 muuta ajoneuvoa, sekä vapautti 46 pidätettyä Gestapon vankilasta. Puna-armeija vapautti kaupungin 13. huhtikuuta 1944.


title: Staryi Krym

text: Vuonna 1944 Josif Stalin määräsi Krimille etnisen puhdistuksen, jossa Krimin tataarit Neuvostoliiton keski-Aasiassa sijaitseviin siirtoloihin rangaistuksena siitä, että osa tataareista oli tehnyt toisen maailmansodan aikana yhteistyötä natsi-Saksan kanssa. Miljoonia tataareja pakeni ulkomaille, lähinnä Turkkiin, mutta paikalle jääneet pakkosiirrettiin NKVD:n päällikkö Lavrenti Berijan toimesta. Tataarien palaaminen Krimille alettiin sallimaan vasta vuosikymmenien kuluttua. Vuoteen 2006 mennessä yli 250 000 Krimin tataaria oli palannut entisille asuinsijoilleen.


title: Staryi Krym

text: Muiden Krimin kaupunkien lailla se mihin valtioon ja aluehallintoon Staryi Krym kuuluu on tällä hetkellä kiistanalainen. Ukrainan aluejaon mukaan Krim kuuluu Krimin autonomiseen tasavaltaan. Krimin kriisi alkoi, kun Venäjä miehitti Krimin niemimaan ja liitti sen alueisiinsa seuraten Krimillä järjestämänsä kansanäänestyksen tulosta. Venäjän aluejaon mukaan Krim kuuluu Krimin tasavaltaan. Venäjän alueliitosta ei yksikään toinen valtio ole hyväksynyt ja YK:n päätöslauselman mukaan Krim kuuluu laillisesti Ukrainaan ja sen hallinnollinen nimi on Krimin autonominen tasavalta.


title: Staryi Krym

text: Vaikka tataarit muodostavat vähemmistön Staryi Krymin asukaskunnasta, kaupunki on nykyään yksi merkittävistä tataariväestön keskittymistä. Üzbek-kaanin moskeija on kunnostettu ja jälleen aktiivisessa käytössä palvontapaikkana, joskin Inci Hatunin rakennuttamasta madrasasta on jäljellä vain rauniot.


title: Damsels in Distress

text: Damsels in Distress on Whit Stillmanin käsikirjoittama ja ohjaama yhdysvaltalainen komediaelokuva vuodelta 2011. Sen pääosia, yliopistotovereitaan sivistäviä ja ”pelastavia” opiskelijatyttöjä, esittävät Greta Gerwig, Carrie MacLemore, Megalyn Echikunwoke ja Analeigh Tipton.


title: Damsels in Distress

text: Huoliteltua asiatyyliä puhuva Violet (Gerwig) ja hänen apurinsa Rose ja Heather ovat omistautuneet Seven Oaks Collegessa opiskelijatovereidensa kaikinpuoliseen sivistämiseen ja auttamiseen erikoisin keinoin. He vetävät koulun itsemurhanehkäisykeskusta ja tarjoavat terapiana monipuolisia tanssiharjoitteita. He seurustelevat vain itseään sivistymättömämpien nuorukaisten kanssa näitä kehittääkseen. Ryhmän uusin jäsen Lily (Tipton) on koulutettava pukeutumaan kunnolla ja välttämään tietynlaisia poikaystäviä, veljeskuntayhdistysten kaljankittaajat on ohjattava deodorantin ja kirjojen pariin ja vielä pitäisi kehittää uusi kansainvälinen tanssitrendi, koska sellaiset ”ylevöittävät elämänlaatua ja tuovat yhteen miljoonia ihmisiä nauttimaan Luojan suomista lahjoistaan”.


title: Damsels in Distress

text: "Chicago Sun-Timesin" Roger Ebert arvostaa Stillmanin omintakeista dialogia ja rinnastaa sitä P. G. Wodehousen tyyliin. "The New York Timesin" A. O. Scott sanoo Stillmanin rakentaneen elokuvillaan oman maailmansa samalla tavoin kuin tämän elokuvan tyttötrio. Useimmat arvostelijat kehuvat Greta Gerwigin persoonallista roolisuoritusta ryhmänsä aikuismaisen eksentrisenä johtajana. Gerwig palkittiin roolistaan Dublinin kansainvälisillä elokuvajuhlilla.


title: Kitty Linder

text: Catharina ”Kitty” Linder () oli suomalaisen senaattori Constantin Linderin ja tämän toisen vaimon Elisabeth Amélie Hélène de Fontenilliatin tytär ja kamariherra Hjalmar Linderin sisarpuoli. Linderin vaurastuvan aatelissuvun mittava omaisuus alkoi kadota Suomen sisällissodan jälkeen.


title: Kitty Linder

text: Kitty Linder oli vuodesta 1918 lähtien kirjeenvaihdossa Carl Gustaf Emil Mannerheimin kanssa ja heillä oli romanssi. Linderin suhteesta Mannerheimiin on tullut myöhempien romaanien ja elokuvien aihe. Viimeksi aiheesta on kirjoittanut Juha Vakkuri.


title: Kitty Linder

text: Myöhemmin Kitty Linderistä on tullut Mannerheimista kertovan kirjallisuuden ja populaarikulttuurin hahmo. Helsingin Sanomien kuukausiliitteessä ja verkkosivuilla julkaistiin vuonna 2013 artikkeli ja kirjeenvaihtoa Kitty Linderin ja Gustaf Mannerheimin romanssista. Linder esiintyy Mannerheimin morsiamena Juha Vakkurin kirjassa ja näytelmässä "Mannerheim ja saksalainen suudelma" (2017).


title: Vesiantiloopit

text: Vesiantiloopit (Reduncinae) on onttosarvisten heimoon kuuluva sorkkaeläinten alaheimo. Ne ilmestyivät ensimmäisen kerran fossiiliaineistossa 7,4 miljoonaa vuotta sitten Euraasiassa ja 6,6 miljoonaa vuotta sitten Afrikassa.


title: Vesiantiloopit

text: Alaheimo sisältää 9 lajia, jotka luetaan kolmeen sukuun:


title: Tauno Larmi

text: Tauno Reino Antero Larmi, entinen Lindroos (2. tammikuuta 1926 Lappi – 15. kesäkuuta 2014 Helsinki) oli suomalainen silmälääkäri ja lääkintöneuvos.


title: Tauno Larmi

text: Larmin vanhemmat olivat toimitusjohtaja Hugo Karl Emil Lindroos ja Ragnhild Hellä Eino. Hänen isoveljensä oli professori, kirurgi Teuvo Larmi. Tauno Larmi avioitui 1950 sairaanhoitaja Kyllikki Kurosen kanssa. Hän kirjoitti ylioppilaaksi Turun suomalaisesta klassillisesta lyseosta 1943 ja valmistui lääketieteen lisensiaatiksi 1949, aikanaan Suomen nuorimpana. Larmi väitteli lääketieteen ja kirurgian tohtoriksi 1954 ja erikoistui silmälääkäriksi 1960. Koskelan sairaskodin silmälääkäriksi Larmi nimitettiin 1961, Koskelan sairaalan johtajana hän toimi 1970-luvun puolesta välistä eläkkeelle jäämiseensä asti vuoteen 1989. Yksityisvastaanottoa Larmi piti vielä pidempään, vuoteen 2000 asti. Larmi oli Instrumentariumin hallintoneuvoston jäsen pitkään, vuodesta 1963 vuoteen 1996 saakka. Jatkosodan aikana hän liittyi vapaaehtoisena palvelukseen ja kävi Lentosotakoulun ohjaajakurssin 7.


title: Greta Gerwig

text: Greta Gerwig (s. 4. elokuuta 1983 Sacramento, Kalifornia) on yhdysvaltalainen näyttelijä, elokuvaohjaaja ja -käsikirjoittaja, joka tunnetaan palkituista päärooleistaan independent-elokuvissa kuten Whit Stillmanin "Damsels in Distress" (2011) ja Noah Baumbachin "Frances Ha" (2012), jossa hän toimi myös yhtenä käsikirjoittajana. Gerwig ja Baumbach ovat aviopari ja työskentelevät myös paljon yhdessä.


title: Greta Gerwig

text: Gerwig nousi tunnettuuteen niin sanotuista ”mumblecore”-elokuvista, joka on indie-elokuvien realistiseen ilmaisuun pyrkivä, improvisatorinen pienen budjetin alalaji. Hän toimi niissä sekä näyttelijänä että yhtenä käsikirjoittajista ja ohjaajista.


title: Greta Gerwig

text: Vuonna 2017 sai ensi-iltansa Gerwigin varsinainen esikoisohjaus "Lady Bird". Elokuva palkittiin parhaan musikaali- tai komediaelokuvan Golden Globella ja se sai myös viisi Oscar-ehdokkuutta mukaan lukien Gerwigin ehdokkuudet parhaasta ohjauksesta ja alkuperäisestä käsikirjoituksesta. Gerwig on viides nainen, joka on saanut parhaan ohjauksen Oscar-ehdokkuuden.


title: Ksenija Sobtšak

text: Ksenija Sobtšak () on venäläinen julkisuuden henkilö, toimittaja ja poliitikko. Hän toimii juontajana Dožd-televisiokanavalla.


title: Ksenija Sobtšak

text: Sobtšak on 1990-luvulla Pietarin pormestarina toimineen Anatoli Sobtšakin tytär. Putin on Yleisradion mukaan Anatoli Sobtšakin luottomies, ja Ksenija Sobtšakin huhutaan olevan Putinin kummityttö.


title: Ksenija Sobtšak

text: Sobtšak ja duuman entinen jäsen Dmitri Gudkov ovat perustamassa uutta puoluetta, jonka nimeksi tulisi "Muutosten puolue". Uusi puolue tulisi liberaalipuolue Granin tilalle, jolloin tarvittavat luvat toimia poliittisena puolueena Venäjällä olisivat valmiina mutta uusi puolue saisi kuitenkin uuden ohjelman.


title: Ksenija Sobtšak

text: Vuosina 2011–2012 Sobtšak osallistui oppositiorintamaan, joka vastusti Vladimir Putinin uudelleenvalintaa presidentiksi. Sobtšak asettui ehdolle Venäjän vuoden 2018 presidentinvaalissa itsenäisenä ehdokkaana. Oppositiojohtaja Aleksei Navalnyi piti Sobtšakin ehdokkuutta Kremlin harhautuksena.


title: Ryūya Yamanaka

text: Ryūya Yamanaka (, s. 11. huhtikuuta 1995) on japanilainen korsisarjan nyrkkeilijä ja hallitseva WBO-liiton maailmanmestari painoluokassaan.


title: Ryūya Yamanaka

text: Yamanaka aloitti ammattinyrkkeilyuran vuonna 2012. Ensimmäisen tappionsa hän kärsi vuonna 2012 tyrmäyksellä Kenta Shimizulle. Toisen tappionsa Yamanaka kärsi vuonna 2014 Roque Laurolle tuomariäänin. Vuonna 2017 Yamanaka kohosi korsisarjan WBO liiton mestariksi voittamalla Tatsuya Fukuharan kaikin tuomariäänin kaksitoistaeräisen ottelun päätteeksi.


title: Konstantin Hakulin

text: Konstantin Hakulin, sukunimi esiintyi myös muodossa "Hackulin" (2. joulukuuta 1833 Hamina – 10. toukokuuta 1900 Tampere) oli suomalainen Tampereella vaikuttanut proviisori, tehtailija, liikemies, kauppaneuvos ja valokuvaaja.


title: Konstantin Hakulin

text: Hakulin valmistui proviisoriksi 1857. Hän asui 1850-luvulla Pietarissa ja Helsingissä ja vuodesta 1859 lähtien hän asui Tampereella. Hän oli vuosina 1859–1868 proviisorina Tampereella G. A. Serlachiuksen apteekissa. Hakulin perusti Tampereelle 1868 väkiviinatehtaan. Vuonna 1887 Hakulin sai omistukseensa Tampereella sijainneen Onkiniemen oluttehtaan mentyään naimisiin tehtaan toisen perustajan apteekkari Alex Fredrik Tennbergin (k. 1885) lesken kanssa. Tennberg ja apteekkari G. A. Serlachius olivat perustaneet tehtaan vuonna 1864 ja tehdas oli tunnettu erityisesti Baijerin-oluen valmistajana. Vuonna 1891 Tampereella toimineet Mustalahden, Onkiniemen sekä Santalahden oluttehtaat yhdistyivät Tampereen Panimo-Osakeyhtiöksi. Onkiniemen oluttehdas toimi vuoteen 1909 saakka. Hakulin oli myös mukana perustamassa Tampereen Kutomo Oy:tä sekä Suomen Maanviljelys- ja Teollisuuspankkia. Hakulinilla oli vuosina 1862–1867 oma valokuvausateljee apteekkari Serlachiuksen talossa Kauppatori 3:ssa jossa Hakulin myös itse asui.


title: Konstantin Hakulin

text: Hakulin oli Tampereen kaupunginvaltuuson jäsenenä 1879–1881. Hän oli perustamassa Tampereen soitannollista seuraa ja toimi Tampereen vapaaehtoisen palokunnan päällikkönä vuodesta 1873. Hakulin sai kauppaneuvoksen arvon 1899.


title: Konstantin Hakulin

text: Konstantin Hakulin oli naimisissa vuodesta 1887 Amanda Karolina Tennbergin (ent. Lindberg, o.s. Lundman) kanssa.


title: Introns

text: Introns on LCD Soundsystemin kokoelma-albumi, joka koostuu edellisen LCD Soundsystem -albumin b-puolista ja remixeistä. Albumin kansikuvassa on bändin laulaja James Murphyn levykokoelma.


title: Noah Baumbach

text: Noah Baumbach (s. 3. syyskuuta 1969) on yhdysvaltalainen elokuvaohjaaja ja -käsikirjoittaja, joka tunnetaan muun muassa elokuvista "The Squid and the Whale" (2005) ja "Frances Ha" (2013). Hän on saanut vaikutteita Wes Andersonilta ja tehnyt tämän kanssa myös yhteistyötä elokuvien "Steve Zissoun vedenalainen maailma" (2004) ja "Fantastic Mr. Fox" (2009) toisena käsikirjoittajana.


title: Noah Baumbach

text: Baumbach syntyi New Yorkin Brooklynissä vuonna 1969 kahden elokuvakriitikon, Georgia Brownin ja Jonathan Baumbachin pojaksi. Hänen isänsä tunnetaan myös kirjailijana. Poika opiskeli Vassar Collegessa ja sai opiskeluvuosistaan aiheen esikoiselokuvaansa "Kicking and Screaming" (1995). Omaelämäkerrallinen on myös hänen toinen pitkä elokuvansa, palkittu ja Oscar-ehdokkuudenkin käsikirjoituksestaan saanut "The Squid and the Whale", jossa hän muistelee vanhempiensa avioeroa. Se käynnisti hänen uransa, ja sitä seurasivat muun muassa "Margot at the Wedding" (2007), "Greenberg" (2010), "Frances Ha" (2012) ja "Meyerowitzin perheen tarinat (uudistettu painos)" (Netflix 2017).


title: Noah Baumbach

text: Baumbach kirjoittaa pakinoita "The New Yorker" -aikakauslehteen. Hän on naimisissa näyttelijä Greta Gerwigin kanssa. He tekevät myös usein töitä yhdessä.


title: Eveliina Summanen

text: Eveliina Summanen (s. 29. toukokuuta 1998) on suomalainen jalkapalloilija. Hän pelaa keskikenttäpelaajana Naisten Liigan Helsingin Jalkapalloklubissa.


title: Eveliina Summanen

text: Summanen on PEPO Lappeenrannan kasvatti. Hän pelasi PEPOn naisten edustusjoukkueessa Naisten Kakkosta kausina 2011–2015, ja sen ohella LAUTP:n B-tytöissä 2012–2013. Kaudet 2014–2015 hän pelasi enimmäkseen PEPOn B-pojissa Ykköstä.


title: Eveliina Summanen

text: Summanen aloitti opinnot helsinkiläisessä Mäkelänrinteen lukiossa syksyllä 2014. Syksyllä 2015 hän teki sopimuksen Helsingin Jalkapalloklubin kanssa, jonka kanssa hän oli harjoitellut jo aiemmin. Summanen debytoi Naisten Liigassa 1. huhtikuuta 2016 Pallokissoja vastaan ja pelasi kaudella 2016 yhteensä 20 liigaottelussa. Kaudella 2017 hän saavutti joukkueen kanssa SM-pronssia ja Suomen Cupin mestaruuden.


title: Eveliina Summanen

text: Suomen Palloliitto valitsi Summasen vuoden tyttöpelaajaksi vuonna 2014 ja vuoden lupaavaksi nuoreksi pelaajaksi vuonna 2017. Hän on pelannut Suomen alle 17-vuotiaiden ja alle 19-vuotiaiden tyttöjen joukkueissa.


title: Eveliina Summanen

text: Suomen naisten maajoukkueessa Summanen debytoi 11. kesäkuuta 2017 ottelussa Kiinaa vastaan. Kaudella 2018 hän pelasi neljä MM-karsintaottelua ja teki maalin vierasottelussa Serbiaa vastaan.


title: Prokainamidi

text: Prokainamidi eli prokaiiniamidi (CHNO) on amideihin kuuluva orgaaninen yhdiste. Yhdistettä voidaan käyttää lääketieteessä sydämen rytmihäiriöiden hoitoon.


title: Prokainamidi

text: Prokainamidi on niin kutsutun luokan I antiarrytminen yhdiste. Sen vaikutusmekanismi muistuttaa kinidiinin vaikutusmekanismia ja se pidentää sydämen aktiopotentiaalin kestoa ja hidastaa impulssien kulkeutumisnopeutta. Prokainamidia voidaan käyttää muun muassa takykardian ja eteisvärinän hoidossa. Prokainamidi metaboloituu maksassa asetyyliprokainamidiksi, joka on myös aktiivinen rytmihäiriöiden hoidossa. Euroopassa prokainamidin käyttö on harvinaista, mutta Yhdysvaloissa se on runsaasti käytetty lääkeaine, erityisesti mikäli kinidiinihoito ei tehoa riittävästi. Prokainidi on nopea- ja lyhytvaikutteinen lääkeaine


title: Prokainamidi

text: Prokainamidi voi aiheuttaa QT-ajan pidentymistä, mikä voi johtaa rytmihäiriöihin. Muita mahdollisia haittavaikutuksia ovat alhainen verenpaine, ruuansulatuskanavan oireet, lihasheikkous ja kuumeilu. Pitkäkestoisen prokainamidihoidon haittavaikutuksena voi olla lupus erythromatosuksen kaltaiset ioreet.


title: Prokainamidi

text: Prokainamidin synteesin ensimmäisessä vaiheessa p-nitrobentsoyylikloridi reagoi N,N-dietyylietyleenidiamiinin kanssa muodostaen amidin. Toisessa vaiheessa yhdisteen nitroryhmä pelkistetään vedyttämällä aminoryhmäksi ja tuotteena muodostuu prokainamidia.


title: Air Indian lento 182

text: Air Indian lento 182 oli Air Indian liikennöimä reittilento Torontosta Montrealin ja Lontoon kautta Delhiin ja Bombayhin 23. kesäkuuta 1985. Lennolla käytetty Boeing 747-237B -matkustajalentokone tuhoutui terrori-iskussa Irlannin ilmatilassa pommin räjähdettyä koneen lastiruumassa. Iskussa kuoli 329 ihmistä, joista 268 oli Kanadan kansalaisia. Isku on Kanadan historian pahin joukkomurha, ja se oli maailman tuhoisin lentokoneeseen tehty terrori-isku ennen syyskuun 11. iskuja 2001.


title: Air Indian lento 182

text: Iskun pääepäillyt olivat Kanadassa asuneita sikhien äärijärjestö Babbar Khalsan jäseniä, jotka halusivat kostaa sen, että Intian armeija oli edellisvuonna hyökännyt sikhien Kultaiseen temppeliin Amritsarissa. Operaatiossa temppeli vallattiin militanttien sikhien johtajalta ja hänen kannattajiltaan. Intian hallituksen antaman tiedonannon mukaan operaatiossa kuoli 492 siviiliä. Neljän kuukauden kuluttua Intian pääministerin Indira Gandhin sikhiläiset henkivartijat murhasivat hänet. Murhan jälkeen seurasi levottomuuksia, joissa tapettiin noin 8 000 sikhiä.


title: Air Indian lento 182

text: 55 minuuttia ennen Air Indian koneen tuhoutumista räjähti Naritan kansainvälisellä lentoasemalla (tuolloin nimellä New Tokyo International Airport) pommi, joka surmasi kaksi japanilaista lentokentän työntekijää ja haavoitti neljää muuta. Pommin uskotaan olleen Babbar Khalsan asettama, ja sen kohteena oli Air Indian lento Tokiosta Bangkokiin, mutta pommi räjähti ennen lentoa, koska terroristit eivät mahdollisesti olleet ottaneet huomioon, että Japanissa ei noudatettu kesäaikaa kuten Kanadassa. Kone, jonka mukana pommi saapui Tokioon, oli lastattu Vancouverissa.


title: Air Indian lento 182

text: Terrori-iskua seurannut tutkinta ja oikeudenkäynti kesti lähes 20 vuotta. Teosta tuomittiin yksi henkilö, Kanadan kansalainen Inderjit Singh Reyat, joka sai 15 vuoden vankeustuomion. Hänen lisäkseen seitsemää henkilöä epäiltiin yhteydestä terrori-iskuun, mutta he joko kuolivat ennen tutkinnan valmistumista tai heidät vapautettiin syytteistä.


title: Air Indian lento 182

text: Vuonna 1995 Kanadassa asunut sanomalehden kustantaja Tara Singh Hayer kertoi olleensa paikalla, kun yksi epäillyistä tunnusti osallisuutensa tekoon. Hayer murhattiin kotinsa edustalle Surreyssä kolme vuotta myöhemmin. Hän on ainoa toimittaja, joka on murhattu Kanadassa työnsä takia.


title: Frans Adolf Riekki

text: Frans Adolf (Aatu) Riekki (29. syyskuuta 1861 Pudasjärvi – 1934 Oulu) oli suomalainen Oulussa vaikuttanut liikemies ja kauppaneuvos.


title: Frans Adolf Riekki

text: Riekin vanhemmat olivat maanviljelijä Juho Aukusti Riekki ja Margareeta Wanhala. Hän kävi viisi luokkaa Oulun suomalaista yksityislyseota ja oli sitten muutamia vuosia kauppa-apulaisena kunnes aloitti vuonna 1892 oman liiketoiminnan. Riekillä oli Oulussa siirtomaatavara- ja kangaskauppa. Hän toimi myös tukkukauppiaana ja hänen asiakkaitaan olivat erityisesti Koillismaan maakauppiaat. Riekin aloitteesta perustettiin kesällä 1917 tukku- ja vähittäiskaupan alalla Pohjois-Suomessa toiminut "Pohjanmaan Kauppiaiden Oy" (vuodesta 1965 Pohjanmaa Oy) jonka hallintoneuvoston jäsenenä Riekki oli. Pohjanmaa Oy toimi vuoteen 1993 saakka jolloin se fuusioitiin Tuko-konserniin.


title: Frans Adolf Riekki

text: Riekki toimi vuobnna 1918 perustetun Oulun kauppakamarin ensimmäisenä puheenjohtajana 1918–1928 ja hän oli samalla myös keskuskauppakamarin työvaliokunnan jäsenenä. Riekki oli myös Oulun kauppayhdistyksen puheenjohtajana 10 vuodean ajan, Oulun kaupunginvaltuuston jäsenenä Riekki oli 26 vuoden ajan vuodesta 1895 alkaen. Hän sai kauppaneuvoksen arvonimen 1905.


title: Frans Adolf Riekki

text: Riekki rakennutti vuonna 1900 Saaristonkadun ja Torikadun kulmaan Riekin talona tunnetun kauppa- ja asuintalonsa. Yksikerroksisen uusrenessanssityylisen puutalon suunnitteli rakennusmestari Jacob William Lillqvist.


title: Frans Adolf Riekki

text: Frans Adolf Riekki oli naimisissa 1887–1928 Alma Matilda Burmanin (k. 1928) kanssa. Heidän poikansa oli kalterijääkäri ja Etsivän Keskuspoliisin päällikkö Esko Riekki.


title: Glarus Nord

text: Glarus Nord on kaupunki Sveitsissä Glarusin kantonissa. Siellä on asukkaita on runsaat 18 000.


title: Glarus Nord

text: Glarus Nordin kunta perustettiin vuonna 2011, jolloin kahdeksan kuntaa, Bilten, Filzbach, Mollis, Mühlehorn, Näfels, Niederurnen, Oberurnen ja Obstalden, yhdistettiin.


title: Glarus Nord

text: Glarus Nord sijaitsee Linthjoen laaksossa ja rajoittuu pohjoisessa Walenseejärveen ja Linthkanavaan. Suurin osa Glarus Nordin alueesta on vuoristoa: kunnan itäosassa nousevat Glarusin Alpit ja länsiosassa Schwyzin Alpit.


title: Glarus Nord

text:
Moottoritie A3 ja SBB:n rautatie Zürichistä Sargansiin halkovat kaupungin pohjoisosan.
Linthiä seuraileva valtatie 17 () ja SBB:n rautatie Ziegelbrückestä kantonin eteläosaan, Linthalin kylään, kulkevat Glarus Nordin poikki pohjoisesta etelään.


title: Arja Rosenholm

text: Arja Rosenholm (s. 1. syyskuuta 1954 Pori) on Venäjän kielen ja kulttuurin professori Tampereen yliopistossa.


title: Arja Rosenholm

text: Rosenholm opiskeli Freie Universität Berlinissä slaavilaista ja germaanista filologiaa sekä naistutkimusta vuosina 1974–1984. Hänen Nadežda Hvoštšinskajaa käsittelevä lisensiaatintutkielmansa valmistui Jyväskylän yliopistoon vuonna 1991. Vuonna 1999 valmistuneessa väitöskirjassaan Rosenholm käsitteli Venäjän naiskysymystä 1860-luvulla.


title: Knightsbridge

text: Knightsbridge on Länsi-Lontoossa Hyde Parkin eteläpuolella sijaitseva asuinalue ja kaupallinen keskus. Alueella sijaitsevat muun muassa Harrodsin ja Harvey Nicholsin tavaratalot. Sloane Squarelle johtaa Sloane Streetin ylellinen ostoskatu.


title: Glarus Süd

text: Glarus Süd on kunta Sveitsissä Glarusin kantonissa. Siellä on asukkaita vajaat 10 000.


title: Glarus Süd

text: Glarus Südin kunta perustettiin vuonna 2011, jolloin 13 kuntaa, Betschwanden, Braunwald, Elm, Engi, Haslen, Linthal, Luchsingen, Matt, Mitlödi, Rüti, Schwanden, Schwändi ja Sool, yhdistettiin.


title: Glarus Süd

text: Glarus Süd sijaitsee Linthjoen laaksossa. Suurin osa kunnan alueesta on vuoristoa: kunnan itä- ja eteläosassa nousevat Glarusin Alpit ja länsiosassa Schwyzin Alpit. Glarusin Alppien korkein huippu Tödi (3 613 m mpy.) sijaitsee Glarus Südin ja graubündeniläisen Disentis/Mustérin rajalla.


title: Glarus Süd

text: Linthiä seuraileva valtatie 17 () pohjoisesta kulkee Glarus Südin kautta ja Klausenpass-solan yli Urin Altdorfiin. Linthalin kylästä on SBB:n rautatieyhteys pohjoiseen, Ziegelbrückeen .


title: Otto Rossi

text: Otto Henrik Rossi (24. toukokuuta 1896 – 9. toukokuuta 1946) oli suomalainen kapteeni ja kalterijääkäri.


title: Otto Rossi

text: Rautalammin Mattilan talosta kotoisin ollut Otto Rossi aikoi lähteä Saksaan jääkäriksi ja matkusti tätä varten helmikuussa 1916 Rautalammilla Karjalan kartanon omistaneen Rolf Roschierin avustamana Seinäjoelle. Hän joutui kuitenkin pidätetyksi jo Seinäjoen rautatieasemalla ja päätyi sitten ensin Katajanokan vankilaan ja sieltä Pietariin Špalernajan tutkintavankilaan.


title: Otto Rossi

text: Rossi vapautui vankilasta Venäjän maaliskuun vallankumouksen jälkeen 12. maaliskuuta 1917. Hän kävi suojeluskunnan kersanttikurssin Kuopiossa ja oli Suomen sisällissodan aikana joukkueenjohtajana osallistuen muun muassa Tampereen ja Viipurin taisteluihin. Sodan jälkeen Rossi oli suojeluskuntajärjestön palveluksessa.


title: Otto Rossi

text: Kun kalterijääkärien historiikin ja matrikkelin kolmas osa ilmestyi 1935, muodostettiin myös kalterijääkärien yhdistys, "Kalterijääkärit ry". Yhdistys pohjautui löyhästi kapteeni Otto Rossin 1920-luvulta lähtien organisoimiin illanviettoihin. Majuri evp. Into Auer laati yhdistyksen säännöt. Yhdistyksen puheenjohtaja oli Yrjö Ruutu ja rahastonhoitaja Otto Rossi. Auer toimi yhdistyksen sihteerinä vuodet 1935-1944. Ensimmäinen vuosikokous järjestettiin keväällä 1936. Yhdistyksen keskeinen tarkoitus oli pitää huolta entisten spalerniittien eduista ja tukea huono-osaisia jäseniä.


title: Royal Ordnance L7

text: Royal Ordnance L7 on brittiläinen panssarivaunukanuuna, joka oli NATO:n ja useiden muiden maiden panssarivaunujen pääase 1960-luvulta 1980-luvun alkuun. Tykki on 105 mm kaliiperinen ja putken pituus on 52 kaliiperin mittaa. Asetta on valmistettu noin 20 000 kappaletta.


title: Royal Ordnance L7

text: Unkarin vuoden 1956 kansannousun aikana neuvostoliittolainen T-54-vaunu ajettiin Britannian Budapestin suurlähetystön pihalle, jossa vaunua päästiin tutkimaan. Vaunussa oli 100 mm tykki ja brittiläisellä 20-paunaisella 84 mm Ordnance QF -tykillä oli vaikeuksia läpäistä sen panssarointi.


title: Royal Ordnance L7

text: Armament Research and Development Establishment (ARDE) -laboratorio Fort Halsteadissa oli aloittanut uuden tykin kehittämisen jo 1950-luvun alkupuolella ja ensimmäiset testiammunnat suoritettiin 1956. L7 suunniteltiin sopimaan edeltävän 20-paunaisen kiinnityksiin, näin brittiläiset Centurionit voitiin vuodesta 1959 eteenpäin päivittää pienin kustannuksin.


title: Royal Ordnance L7

text: Tykki valittiin myös länsisaksalaisen Leopard 1 -vaunun pääaseeksi. Saksalainen versio tunnetaan nimellä L7A3, jossa lukon takareunaa on madallettu jotta aseelle saadaan suurempi alakoro tykin ottamatta kiinni tornin kattoon.


title: Royal Ordnance L7

text:
Yhdysvallat otti tykin käyttöön nimellä M68 M60 Patton -vaunujen päivittämiseen. Yhdysvaltalaisessa versiossa lukkomekanismia ja savunpoistinta on muutettu. Tykkiä käytettiin myös M1 Abrams -vaunuissa ennen sen korvaamista 120 mm Rheinmetal L44 -tykillä.
Amerikkalainen versio lisensointiin edelleen Turkille, jossa siitä valmistettiin nimellä M68T päivittämään M48 Patton -vaunuja. M68:tä käytetään myös Stryker-miehistönkuljetusvaunusta kehitetyssä M1128 Mobile Gun System -ajoneuvossa. Koreassa M68:ta valmistettiin M48 Pattoneita päivittämään ja K1-vaunuun.


title: Royal Ordnance L7

text: Israelissa tykkiä käytettiin Merkava I ja II -vaunuissa. Israel on myös päivittänyt T-54 ja T-55-vaunuja tällä tykillä. Näistä vaunuista käytetään israelilaista nimitystä nimitys Tiran.


title: Royal Ordnance L7

text: Egyptissä amerikkalaisten avustuksella M68:lla päivitetty T-55 tunnetaan nimellä Ramses II.


title: Royal Ordnance L7

text: Argentiinassa tykkiä valmistettiin TAM-vaunuun.


title: Royal Ordnance L7

text: Intiassa tykkiä käytettiin Vijayanta-vaunussa, joka perustui Vickers MBT -vaunuun.


title: Royal Ordnance L7

text: Sveitsissä tykkiä käytettiin Panzer 61 ja Panzer 68 -vaunuissa.


title: Royal Ordnance L7

text: Japanin Type 74 käytti tykistä muunnettua versiota L7:n putkella ja omalla lukko- ja rekyylinvaimennuksella.


title: Royal Ordnance L7

text: Kiinalaisten uskotaan kopioineen L7-tykin nimellä Type 83. Tällä tykillä on päivitetty kiinalaisia Type 59 (T-55-kopio), Type 69/79, Type 80 ja Type 85-II -vaunuja.


title: Sloane Street

text: Sloane Street on yläluokkainen Knightsbridgestä Sloane Squarelle johtava ostoskatu Lontoon länsiosassa. Etenkin 1980-luvulla katu tuli myös tunnetuksi stereotyyppisen yläluokkaisesta nuorisokulttuuristaan, jonka edustajat tunnettiin nimellä ”Sloane Rangers”. Lähettyvillä sijaitsevat myös Harrodsin ja Harvey Nicholsin tavaratalot.


title: Glarus (täsmennyssivu)

text: Glarus viittaa muun muassa seuraaviin paikkoihin:


title: Itäinen Vaasantie

text:
Itäinen Vaasantie (ruots. "Östra Vasavägen") on 1950- ja 1960-luvuilla rakennettavaksi suunniteltu,
myös Turpiinitieksi kutsuttu tieyhteys Turussa. Tien oli tarkoitus toimia kaupungin sisääntuloväylänä Hämeenlinnan suunnasta ja vähentää Hämeenkadun ja etenkin Tuomiokirkkosillan liikennepainetta.


title: Itäinen Vaasantie

text:
Tielle oli kaksi vaihtoehtoista linjausta. Ensimmäinen olisi kulkenut Hämeentieltä Nummenmäen
alueen läpi nykyiselle yliopistoalueelle ja sieltä edelleen Kasarminkadun ja Verkatehtaankadun linjaa
suoraan kohti Aninkaistensiltaa. Suunniteltu linjaus on osittain nähtävissä maastossa rakentamattomina alueina Nummen kirjaston vieressä ja kylpylähotelli Caribian takana niin sanotussa
Ikituurin montussa. Toinen linjaus olisi ollut alkuosaltaan yhteneväinen edellisen kanssa, mutta kaupunkialueelle tulo olisi järjestetty Pispalantien ja Raunistulan kautta. Turun kaupungin karttapalvelun kaavakartoissa näkyy Vaasantie-niminen varaus Sillankorvan ensisuojan kohdalla ja Toijalan radan varressa.


title: Itäinen Vaasantie

text: Ensimmäisen linjausvaihtoehdon huomattava ongelma olisi maisemahaittojen ohella ollut Karjaan radan ja moottoritien välisen alueen jääminen liikennemottiin. Lisäksi tie olisi katkaissut useita poikkikatuja. Toinen vaihtoehto taas olisi uhannut Raunistulan ja Lonttisten puutaloalueita ja edellyttänyt toisen sillan rakentamista Aurajoen yli hyvin lähelle rautatiesiltaa siinä tapauksessa, että tien loppuosa olisi rakennettu Lonttisten läpi linja-autoasemalle.


title: Galeries Royales Saint-Hubert

text: Galeries Royales Saint-Hubert on Brysselin keskustassa sijaitseva lasikattoinen kauppagalleria. Galleriassa on ylellisiä kauppoja, kelloseppien liikkeitä, suklaamyymälöitä sekä ravintoloita. Kauppakeskuksessa käy vuosittain noin 6 miljoonaa vierailijaa. Se sijaitsee Brysselin keskusaukion Grand-Placen läheisyydessä.


title: Galeries Royales Saint-Hubert

text: Gallerian suunnitteli Alankomaissa syntynyt ja lapsena vanhempiensa mukana Brysseliin muuttanut arkkitehti Jean-Pierre Cluysenaar. Galleria valmistui vuonna 1847.


title: Calvin Thürkauf

text: Calvin Thürkauf (s. 27. kesäkuuta 1997 Zug, Sveitsi) on sveitsiläis-kanadalainen jääkiekkoilija, joka pelaa NHL-joukkue Columbus Blue Jacketsin organisaatiossa. Hän pelannee lähinnä AHL-joukkue Cleveland Monstersissa. Thürkauf on pelipaikaltaan keskushyökkääjä, mutta hän osaa pelata myös laidassa.


title: Calvin Thürkauf

text: Thürkaufin entisen junioriseuran, WHL-joukkue Kelowna Rocketsin valmennustiimiin kuuluneen Kris Malletten mukaan hän on työteliäs ja fyysinen pelaaja, joka tykkää taklata kovaa sekä mennä maalille ja vastustajien ihon alle. Malletten mukaan Thürkauf osaa tehdä myös kohtalaisen hyvin pisteitä ja pelata kahden ensimmäisen ketjun roolissa. Mallette on verrannut häntä pelityyliltään Brendan Gallagheriin ja Brad Marchandiin.


title: Calvin Thürkauf

text: Thürkauf on EV Zugin kasvatti. Kaudella 2012–2013 hän oli seuran U17-junioreiden paras pistemies ja maalintekijä tehoilla 21+17=38, joilla Thürkauf sijoittui koko Elite Novizenin maalipörssissä kolmanneksi ja jakoi pistepörssin kuudennen sijan SC Langnaun Andy Ritzin kanssa. Pudotuspeleissä hän oli Zugin paras maalintekijä kahdeksalla osumallaan. Kaudella 2014–2015 Thürkauf debytoi miesten peleissä pelattuaan seuran A-nuorten sisäksi yhden playoff-ottelun lainalla Sveitsin toiseksi korkeimmalla sarjatasolla National League B:n SC Langenthalissa.


title: Calvin Thürkauf

text: WHL-joukkue Kelowna Rockets varasi Thürkaufin 59. pelaajana . Hän siirtyi joukkueeseen kaudeksi 2015–2016. Thürkaufin tulokaskausi toi siellä runkosarjassa 45 tehopistettä. Columbus Blue Jackets varasi hänet seitsemännellä kierroksella 185. pelaajana . Kaudella 2016–2017 Thürkauf oli tehoilla 33+37=70 Rocketsin paras maalintekijä ja toiseksi paras pistemies Kole Lindin jälkeen.


title: Calvin Thürkauf

text: Joulukuussa 2016 Thürkauf teki kolmivuotisen tulokassopimuksen Blue Jacketsin kanssa. Syksyn 2017 harjoitusleirin päätteeksi seura lähetetti hänet AHL-joukkue Cleveland Monstersiin.


title: Calvin Thürkauf

text: Thürkauf pelasi alle 20-vuotiaiden MM-kilpailuissa vuosina 2016 ja 2017, joista jälkimmäisessä turnauksessa hän toimi Sveitsin kapteenina. Alkulohkon ottelussa Ruotsia vastaan hän löi ensimmäisen erän lopulla kulmaväännössä Rasmus Dahlinia ja potkaisi häntä heti perään. Thürkaufille ei tuomittu tilanteesta jäähyä itse ottelussa ja hänet valittiin ottelun päätteeksi Sveitsin ottelun parhaaksi pelaajaksi. Thürkauf tuomittiin teostaan kuitenkin yhden ottelun pelikieltoon. Hän pelasi myös alle 18-vuotiaiden MM-kilpailuissa vuonna 2015, jolloin Thürkauf toimi Sveitsin varakapteenina. Valmennus valitsi hänet joukkueensa turnauksen yhdeksi kolmesta parhaasta pelaajasta.


title: Calvin Thürkauf

text: Thürkauf pelasi myös alle 18-vuotiaiden Ivan Hlinkan muistoturnauksessa vuonna 2014, jolloin hän voitti koko turnauksen jäähypörssin 38 minuutillaan. Thürkauf pelasi samana vuonna myös alle 19-vuotiaiden World Junior A Challengessa, jolloin hän voitti Sveitsin sisäisen syöttöpörssin ja jakoi joukkueen sisäisen pistepörssin voiton Damien Riatin ja Makai Holdenerin kanssa kolmella syöttöpisteellään. Yhteensä Thürkauf on pelannut 28 nuorten ja 45 poikien maaottelua. Hän on kuulunut myös Sveitsin alle 16-vuotiaiden maajoukkueen kapteenistoon.


title: Calvin Thürkauf

text: Thürkaufin isä on syntynyt Kanadan Québecin Montréalissa.


title: Ordnance QF 20-pounder

text: Ordnance QF 20-pounder (Suomessa 84 PSVK 53) on brittiläinen panssarivaunukanuuna. Tykki otettiin käyttöön vuonna 1948 ja se aseisti Centurion, Charioteer ja Caernarvon Mk II -vaunut (Conquerorin edeltäjä).


title: Ordnance QF 20-pounder

text:
Tykin nimitys tulee brittiläisestä käytännöstä ilmoittaa kaliiperi vastaavan kokoisen rautaisen kanuunankuulan painona nauloina. Tarkka 20-paunaisen kaliiperi on 83,4 millimetriä tai 3,283 tuumaa. QF (quick-firing) tarkoittaa brittiläisessä terminologiassa tykkiä jossa käytetään pronssisia hylsyjä (erotuksena suustaladattavista ML ja takaaladattavista BL).
Tykin edeltäjä oli toisen maailmansodan aikainen Ordnance QF 17-pounder, jonka kaliiperi on 76,2 millimetriä tai 3 tuumaa.


title: Ordnance QF 20-pounder

text: 105 mm Royal Ordnance L7 korvasi 20-paunaisen Centurionissa vuodesta 1959 eteenpäin.


title: Ordnance QF 17-pounder

text: Ordnance QF 17-pounder on Britanniassa toisen maailmansodan aikana kehitetty 76,2 mm tai 3 tuuman tykki, jota käytettiin panssarintorjuntatykkinä ja panssarivaunukanuunana. Ase otettiin käyttöön 1943.


title: Ordnance QF 17-pounder

text: Aseen kehitys aloitettiin jo vuoden 1940 lopulla. Brittien paras panssarintorjuntatykki oli tuolloin 40 mm Ordnance QF 2-pounder, koska 57 mm Ordnance QF 6-pounder ei ollut vielä käytössä. Pohjois-Afrikan taisteluissa panssarintorjunnassa jouduttiin käyttämään Ordnance QF 25-pounder -haupitseja tehokkaampien aseiden puutteessa.


title: Ordnance QF 17-pounder

text:
Ensimmäinen tykki toimitettiin elokuussa 1942. Ensimmäiset tykit asennettiin 25-paunan haupitsin lavetille, koska oman lavetin valmistuksessa oli viivytyksiä. Nämä aseet otettiin käyttöön Pohjois-Afrikassa Tunisiassa tammikuussa 1943.
Tykki tunnettiin koodinimellä "Pheasant".


title: Ordnance QF 17-pounder

text: 17-paunaiselle kehitetty lavetti valmistui ja otettiin tuotantoon 1943. Näitä käytettiin ensimmäisen kerran Italian taisteluissa. Tykki oli brittijoukkojen käytössä vielä Korean sodassa.


title: Ordnance QF 17-pounder

text:
Panssarivaunuissa tykkiä käytettiin aseistamaan amerikkalaisia M4 Sherman -vaunuja, jolloin syntyi nimellä Sherman Firefly -tunnettu muunnos. Firefly tuli käyttöön Normandian maihinnousua varten.
Tykki lisättiin myös 1100 M10 Wolverine -panssaritorjuntavaunuun, jonka britit tunsivat nimellä Achilles.
Tykki lisättiin myös Cromwellin rungolle, joka muunnos tunnetaan nimellä Challenger.


title: Ordnance QF 17-pounder

text: Panssarivaunuissa 17-paunaisen korvasi Ordnance QF 20-pounder ja jalkaväen aseistuksena 120 mm BAT ja WOMBAT -singot.


title: Parents Television Council

text: Parents Television Council (PTC) on yhdysvaltalainen järjestö, joka pyrkii vaikuttamaan yhdysvaltalaisten televisio-ohjelmien sisältöihin. Järjestön perusti L. Brent Bozell III vuonna 1995. Järjestöllä oli vuonna 2010 sen oman ilmoituksen mukaan yli 1,3 miljoonaa jäsentä, mutta esimerkiksi järjestön entisiin johtohahmoihin kuuluva Patrick W. Salazar on pitänyt tätä lukua vahvasti liioiteltuna.


title: Parents Television Council

text: Parents Television Councilin tarkoituksena on järjestön itsensä mukaan suojella lapsia ja perheitä televisiossa näytetyltä seksiltä, väkivallalta ja kiroilulta. Mediassa järjestöä on kuvailtu usein hyvin konservatiiviseksi: esimerkiksi "The New York Times" kutsui vuonna 2010 järjestöä "siveyspoliisiksi". PTC on pyrkinyt vaikuttamaan televisiokanavien ohjelmatarjontaan esimerkiksi painostamalla mainostajia ostamaan mainoksia vain sellaisten ohjelmien mainoskatkoilta, joita PTC pitää riittävän perheystävällisinä. Lisäksi PTC on tehnyt sopimattomiksi katsomistaan televisio-ohjelmista valtavan määrän kanteluita Yhdysvaltain telehallintovirastolle, jolla on oikeus määrätä Yhdysvalloissa sakkorangaistuksia televisiokanaville. Esimerkiksi vuosina 2003 ja 2004 kaikista telehallintovirastolle tehdyistä kanteluista yli 99 % tuli PTC:n kautta.


title: Trulon – The Shadow Engine

text: Trulon – The Shadow Engine on Tamperelaisen Kyy Gamesin kehittämä vuoropohjainen taktinen roolipeli. Pelin ovat julkaisseet PowerPark ja Headup Games. Peli on julkaistu älypuhelimille sekä tietokonealustoille Steam-palvelussa: tuettuja alustoja ovat Android, iOS, Linux, macOS ja Windows. Peli on julkaistu myös PlayStation 4 ja Xbox One -konsoleille vuonna 2017.


title: Trulon – The Shadow Engine

text: Pelaaminen on vuoropohjaista strategiaa, jossa ohjataan maksimissaan neljää hahmoa kerralla.


title: Trulon – The Shadow Engine

text: Peli pohjautuu Johan Lillbackan luomaan fantasiamaailmaan. Pelin lisäksi PowerPark on järjestänyt teatteriesityksiä. Lillbacka on kirjoittanut maailmaan sijoittuvia kertomuksia yhdessä Jak Koken kanssa.


title: Trulon – The Shadow Engine

text: V2.fi antoi pelille kolme tähteä viidestä arvostelussaan.


title: Jatkokäsittelylupa

text: Jatkokäsittelylupa on Suomen hovioikeuksien käyttämä eriytetty valitusten kirjallinenkäsittely. Menettely perustuu oikeudenkäymiskaareen (4/1734), jonka mukaan asiassa tarvitaan jatkokäsittelylupa hakiessa käräjäoikeuden ratkaisuun muutosta valittamalla (25:5 §). Vaikka lainsäädännössä on tiettyjä muutoksenhakukieltoja, ei jatkokäsittelylupaa koskeva vaatimus ole sellainen, sillä se ei estä hakemasta muutosta käräjäoikeuden ratkaisuun hovioikeudessa.. Jatkokäsittelylupajärjestelmä on ollut käytössä 1. tammikuuta 2011 lukien korvaten aiemmin muutoksenhaussa sovelletun seulontamenettelyn.


title: Jatkokäsittelylupa

text: Oikeudenkäymiskaari jatkaa, että jatkokäsittelyluvan piiriin kuuluvat kaikki riita- ja hakemusasiat sekä rikosasiat, joissa vastaaja on tuomittu alempaan kuin kahdeksan kuukauden vankeusrangaistukseen (25:5 §). Tämä ei kuitenkaan ole ollut menetelmän ensimmäinen soveltamisala, sillä nykyisen säädös on ollut voimassa 1.10.2015 alkaen, aiemmin luvan soveltamispiiri oli suppeampi. Huolimatta eriyttävästä luonteestaan, luvanvaraisissakin asioissa on käräjäoikeuden ratkaisun oikeellisuutta koskeva tutkinta hovioikeudessa. Tämä tapahtuu tavallista kevyemmässä menettelyssä kirjallisen oikeudenkäyntiaineiston pohjalta sekä suppeammassa, lupaperusteiden rajaamassa tutkinnassa.


title: Jatkokäsittelylupa

text:
Lain mukaan hovioikeuden tulee myöntää jatkokäsittelylupa,
ilmenee
Jos jatkokäsittelylupa myönnetään tai sitä ei kyseisessä asiassa tarvita, valitus saa täysimittaisen hovioikeuden käsittelyn. (Jokela 2016, 221) Jos se evätään, käräjäoikeuden ratkaisu jää voimaan. Yksi hovioikeuden tuomari voi jo päättää luvan myöntämisestä (OK 2:8), epääminen edellyttää kolmen tuomarin kokoonpanoa.


title: Jatkokäsittelylupa

text: Koko järjestelmä perustuu ajatukselle, ettei käräjäoikeudessa kertaalleen käsiteltyä asiaa tulisi tutkia uudelleen koko laajuudessaan tarpeettomasti. Näin hovioikeuksien ja yhteiskunnan voimavarat kohdentuisivat mahdollisimman tarkoituksenmukaisesti. Asianosaisten kannalta on tärkeintä puolestaan virheellisten alioikeuden ratkaisujen saattaminen korjatuiksi tai vastaavasti oikeiden ratkaisujen pysyviksi saaminen mahdollisimman nopeasti ja vähin oikeudenkäyntikuluin.


title: Ordnance QF 6-pounder

text: Ordnance QF 6-pounder on brittiläinen 57 mm tykki, jota käytettiin panssarintorjuntatykkinä ja panssarivaunukanuunana. Ase tuli käyttöön 1942.


title: Ordnance QF 6-pounder

text:
Vanhemman 2-paunaisen tykin rajoitukset olivat selvät jo ennen toista maailmansotaa ja Woolwich Arsenal sai tehtäväkseen uuden panssaritorjuntatykin kehityksen 1938. Kaliiperiksi valittiin 57 mm, koska tätä kaliiperia oli käytetty jo kauan laivastossa ja valmistuskapasiteetti oli olemassa.
Tykin nimi tulee brittiläisestä käytännöstä ilmoittaa kaliiperi vastaavan kokoisen rautaisen kanuunankuulan painona nauloina. QF (quick-firing) tarkoittaa brittiläisessä terminologiassa tykkiä, jossa käytetään pronssisia hylsyjä.


title: Ordnance QF 6-pounder

text: Tykki valmistui jo 1940 ja lavetti myöhemmin, mutta valmistuksen aloittamista viivytti tappio taistelussa Ranskasta ja Brittiläinen siirtoarmeijan raskaat kalustomenetykset vetäytymisessä. 2-paunaisen valmistusta jatkettiin jotta tuotanto ei keskeytyisi. Arvioitiin että sadan 6-paunaisen valmistus johtaisi 600 2-paunaisen vajeeseen.


title: Ordnance QF 6-pounder

text: Tämän vuoksi tykin valmistuksen aloitus viivästyi marraskuulle 1941 ja sen käyttöönotto toukokuuhun 1942. Valmistuksen vaikeuden vuoksi ensimmäisessä tuotantoon tulleessa mallissa Mk II käytettiin esituotantomallia lyhyempää L/43-putkea. Mk IV malliin tuli suunniteltu L/50-putki ja suujarru.


title: Ordnance QF 6-pounder

text:
Panssarivaunuihin tykkiä asennettiin Churchill Mk III, Valentine Mk IX ja Crusader Mk III -malleista eteenpäin. Valentineen ja Crusaderiin tykin mahduttaminen tarkoitti yhden miehistönjäsenen vähentämistä.
Alusta asti tykkiä käyttämään suunniteltiin Cavalier, Cromwell ja Centaur-vaunut. Cromwellissa kuitenkin käytettiin sen tullessa palvelukseen 1944 Ordnance QF 75 mm -tykkiä, joka oli 6-paunainen sovitettuna ampumaan yhdysvaltalaista 75 mm ammusta, joka oli hyödyllisempi pehmeitä kohteita vastaan.
Tykki sovitettiin myös AEC Mk II -panssariautoon.


title: Ordnance QF 6-pounder

text: Myös Yhdysvallat otti panssaritorjuntatykin käyttöön joukoilleen nimellä 57 mm Gun M1. Yhdysvaltain edeltävä tykki oli 37 mm Gun M3. Tykin valmistus aloitettiin alkuvuodesta 1942 ja sitä valmistettiin 1945 asti. Tykeistä 10000 meni Yhdysvaltain divisioonille Euroopassa, britit saivat 4200 amerikkalaisvalmisteista tykkiä ja Neuvostoliitto 400. Tykki poistettiin käytöstä Yhdysvalloissa 1950-luvulla. Lend-lease-ohjelmassa tykkejä saivat käyttöönsä myös Vapaan Ranskan asevoimat ja Brasilia.


title: Ordnance QF 6-pounder

text: Saksalaiset käyttivät sotasaaliksi saaduista tykeistä nimiä 5,7 cm PaK 209(e) ja 5,7 cm PaK 202(a).


title: Ordnance QF 6-pounder

text: Israeli käytti tykkiä ja osti vielä 1956 niitä lisää Alankomaista.


title: Piraattipuolue (Islanti)

text: Piraattipuolue () on islantilainen poliittinen puolue. Sen puolueohjelma perustuu piraattipolitiikalle ja suoralle demokratialle.


title: Uranuurtajia ja rakentajia

text: Uranuurtajia ja rakentajia on Pellervo-Seuran vuonna 1950 julkaisema elämäkertateos osuustoiminnan vaikuttajista ja kehittäjistä Suomessa.


title: Uranuurtajia ja rakentajia

text: Teoksen toimitti Y. R. Mäkihovi ja sen julkaisemisesta päätettiin Pellervo-Seuran 50-vuotisjuhlien valmistelun yhteydessä. Teoksen alaotsikon "Osuustoimintamiesten elämäkertoja" mukaisesti teoksessa esitellyt 35 henkilöä ovat miehiä, kaikki teoksen ilmestyessä jo edesmenneitä.


title: Uranuurtajia ja rakentajia

text: Teoksen elämäkertojen kirjoittajina on useita eri henkilöitä, Otto P. Pehkonen laati seitsemän elämäkertaa ja Kaarlo I. Tuominen ja Martti Väinölä neljä, mutta myös esimerkiksi Väinö Tanner kaksi. Elämäkerrat ja niiden kirjoittajat ovat teoksen esittämässä järjestyksessä seuraavat:


title: Stsjapan Falkouski

text: Stsjapan Mikalajevitš Falkouski (, ; s. 18. joulukuuta 1996 Minsk, Valko-Venäjä) on valkovenäläinen jääkiekkopuolustaja, joka pelaa NHL-joukkue Los Angeles Kingsin organisaatiossa. Hän pelannee lähinnä AHL-joukkue Ontario Reignissa. Isokokoinen Falkouski on peräti 200 cm pitkä ja 102 kg painava. Elite Prospects -sivuston Curtis Joen mukaan hän on kahden suunnan puolustaja, jolla on sekä hyvät hyökkäys- että puolustuspään vaistot, laukaus, syöttötaidot ja pelinavaustaidot. Falkouskin tulisi kuitenkin pelata fyysisemmin.


title: Stsjapan Falkouski

text: Falkouski on Junost Minskin kasvatti. Dinamo Minsk varasi hänet 148. pelaajana . Kaudella 2013–2014 Falkouski jatkoi Junost Minskin organisaatiossa, jossa suurin osa hänen runkosarjastaan eteni MHK Junost Minskin joukkueessa Venäjän nuorten sarja MHL:ssä. Kevätkauden Falkouski vietti lähinnä kotimaansa toiseksi korkeimmalla sarjatasolla Vyšeišaja ligan Junior Minskissä, jossa hän voitti kauden päätteeksi mestaruuden. Myös kauden 2014–2015 Falkouski vietti pääosin MHL:ssä. Hän debytoi kauden aikana myös Valko-Venäjän pääsarjatasolla Ekstraligassa, jossa Falkouski sai tililleen yhden runkosarjaottelun.


title: Stsjapan Falkouski

text: OHL-joukkue Ottawa 67’s varasi Falkouskin 42. pelaajana . Hän siirtyi joukkueeseen kaudeksi 2015–2016. Falkouski oli 67’sin eniten maaleja tehnyt puolustaja sekä tehokkain puolustaja Evan de Haanin kanssa. Hän voitti myös joukkueen sisäisen tehotilaston lukemalla +17. Los Angeles Kings varasi Falkouskin seitsemännellä kierroksella 185. pelaajana . Saman vuoden lokakuussa hän teki vuoden mittaisen AHL-sopimuksen Stockton Heatin kanssa. Falkouski pelasi kauden 2016–2017 kuitenkin kokonaan ECHL-joukkue Adirondack Thunderin vahvuudessa. Hänen tulokaskautensa toi 54 runkosarjaottelussa tehot 21+11=32 ja viidessä playoff-ottelussa tehot 1+2=3. Falkouski voitti koko liigan runkosarjan puolustajien maalipörssin.


title: Stsjapan Falkouski

text: Heinäkuussa 2017 Falkouski teki kolmivuotisen tulokassopimuksen Los Angeles Kingsin kanssa. Syksyn 2017 harjoitusleirin päätteeksi seura lähetti hänet AHL-joukkue Ontario Reignin vahvuuteen. Falkouski pelasi siellä koko kauden 2017–2018 ja hänen tulokaskautensa liigassa toi 44 runkosarjaottelussa tehot 3+4=7.


title: Stsjapan Falkouski

text: Falkouski edusti Valko-Venäjää MM-kilpailuissa vuonna 2018. Hän pelasi myös alle 20-vuotiaiden MM-kilpailuissa vuonna 2016 sekä IA-divisioonan MM-kilpailuissa vuonna 2015, jolloin Falkouski voitti kultaa. Hän pelasi myös alle 18-vuotiaiden IA-divisioonan MM-kilpailuissa vuonna 2014, jolloin Falkouski voitti turnauksen puolustajien pistepörssin tehoilla 2+3=5, joilla hän jakoi myös Valko-Venäjän sisäisen pistepörssin voiton Dzmitryi Buinitskin ja Kiryl Markevitšin kanssa. Falkouski voitti myös joukkueen sisäisen tehotilaston lukemalla +4.


title: Fly Nano

text: Fly Nano on suomalainen Lahdessa sijaitseva ilmailualan yritys, joka on perustettu vuonna 2010.


title: Fly Nano

text: Yritys valmistaa FlyNano liidinlentokonetta.


title: Hämeenlinnan Jalkapalloseura

text: Hämeenlinnan Jalkapalloseura (HJS) on hämeenlinnalainen jalkapalloseura, jonka miesten edustusjoukkue HJS Akatemia pelaa kaudella 2018 Kakkosessa.


title: Hämeenlinnan Jalkapalloseura

text: HJS syntyi syksyllä 1999, kun Hämeenlinnan Pallokerhon, Pallo-Kärppien, Hämeenlinnan Palloilijoiden ja AC Täysosuman juniorit yhdistyivät. Kahdeksan vuotta aikaisemmin HPK:n ja Pallo-Kärppien miesten edustusjoukkueet olivat yhdistyneet FC Hämeenlinnaksi.


title: Hämeenlinnan Jalkapalloseura

text: HJS valittiin vuonna 2011 Euroopan jalkapalloliiton (UEFA) vuoden Grassroots-seuraksi sekä parhaaksi Nuori Suomi -sinettiseuraksi osoituksena ansiokkaasta nuorisotyöstään. Samana vuonna seuralla oli noin tuhat rekisteröityä pelaajaa.


title: Hämeenlinnan Jalkapalloseura

text: Kaudella 2011 FC Hämeenlinnassa pelasi kymmenen HJS:n kasvattia. HJS:n periaatteena oli pitkään olla harjoittamatta miesten edustusjoukkuetoimintaa, mutta kaudeksi 2015 koottiin joukkue Tampereen piirin Kutoseen FC Hämeenlinnan toiminnan hiipumisen myötä. HJS:n edustusjoukkue HJS Akatemia, joka eriytyi omaksi yhdistyksekseen syksyllä 2015, sai kaudeksi 2016 Parolan Visan paikan Nelosesta. Sieltä se nousi kaudeksi 2017 Kolmoseen ja edelleen kaudeksi 2018 Kakkoseen.


title: Hämeenlinnan Jalkapalloseura

text: HJS:n naiset ovat pelanneet Ykkösessä ja voittaneet futsalin Suomen-mestaruuden.


title: Sprengtportenin perustuslakiehdotus

text: Sprengtportenin perustuslakiehdotus on Georg Magnus (Yrjö Maunu) Sprengportenin vuonna 1786 laatima perustuslakiehdotus itsenäiselle Suomen tasavallalle, joka olisi irtautunut Ruotsista 1780-luvun lopussa. Perustuslakiehdotus on ensimmäinen ehdotus itsenäisen Suomen perustuslaiksi. Sprengtportenin perustuslakiehdotus sisältää valistusajan hengen mukaisia vaikutteita Yhdysvalloista ja Alankomaista. Suomen tasavalta olisi ollut neljästä autonomisesta maakunnasta koostunut liittovaltio. Sprengtportenin itsenäisyyssuunnitelmat nauttivat jonkinasteista kannatusta upseeripiireissä.


title: Sprengtportenin perustuslakiehdotus

text: Vastoin Sprengtportenin suunnitelmia, Suomessa ei syntynyt kapinaa Ruotsia vastaan, minkä johdosta Sprengtportenin perustuslakiehdotusta ei koskaan päästy esittämään säätyvaltiopäiville, joka olisi julistanut Suomen itsenäiseksi tasavallaksi.


title: Sprengtportenin perustuslakiehdotus

text: Tekstistä on löydetty ranskan- ja venäjänkieliset versiot. Ruotsinkielistä kappaletta tekstistä ei ole löytynyt, vaikka sellainen on kuitenkin ollut olemassa. Ranskankielinen käännös on suppeampi ja enemmänkin yhteenveto perustuslakiehdotuksen sisällöstä, kun taas venäjänkielinen käännös on laajempi. Venäjänkielinen käännös löytyi postihallituksen arkistosta, jonne se joutui Suomen ensimmäisen postitirehtörin Gustaf Wilhelm Ladaun mukana. Venäjänkielisen käännöksen ei kuitenkaan epäillä olevan Ladaun itsensä laatima. Vuonna 1909 suomenkielisen käännöksen julkaisi Karl William Rauhala, joka tutkimuksessaan vertaili keskenään käännösten sisältöä. Käännöksestä vastasivat ylioppilas A. M. Kilpeläinen ja maisteri J. Koivistoinen.


title: Sprengtportenin perustuslakiehdotus

text: Jo 1700-luvulla Suomen poliittisesta asemasta käytiin keskustelua. Suomessa oli jo kehittynyt provinssi-identiteetti osana Ruotsin valtakuntaa.


title: Sprengtportenin perustuslakiehdotus

text: Pikkuvihan aikana vuonna 1742 Venäjän keisarinna Elisabet julkaisi manifestin, jossa lupasi suomalaisille itsenäisyyden, jos luopuisivat taistelusta. Pikkuvihan rauhanneuvotteluissa vuonna 1743 venäläisten keskuudessa ehdotettiin keisarinna Elisabetille, että Suomesta pitäisi tehdä itsenäinen valtio, jotta eripuraisuudet Ruotsin ja Venäjän välillä saataisiin loppumaan. Nämä suunnitelmat eivät kuitenkaan toteutuneet.


title: Sprengtportenin perustuslakiehdotus

text: Kustaa III nousi vallankaappauksen myötä Ruotsin kuninkaaksi vuonna 1772. 1700-luvun loppupuolella Suomessa oli kuningasvastaisia "perustuslaillisia patriootteja" ja kruunulle uskollisia "rojalisteja". Kustaa III:n itsevaltaiset toimet olivat nostattaneet Suomessa aatelisrepublikaanista henkeä, joka oli saanut inspiraatiota muun muassa Voltairen, Helvétiuksen, de la Mettrien, Raynalin ja Rousseaun ajatuksista.


title: Sprengtportenin perustuslakiehdotus

text: Ruotsin armeijan upseeri Sprengtporten riitautui vähitellen vallankaappauksen myötä Ruotsin kuninkaan Kustaa III:n kanssa. Sprengtporten oli esimerkiksi jätetty kutsumatta vuoden 1778 valtiopäiville, jonne sotilasjohtajat tavalliseen tapaan oli kutsuttu. Sprengtporten lähti ulkomaanmatkalle Euroopan maihin oppiakseen sotataitoa, mutta oli tyytymätön matkarahojen riittämättömyyteen. Vuosien 1779–1781 aikana tehty matka kohdistui Pietarin kautta Berliiniin ja lopulta Pariisiin. Pariisissa ollessaan Sprengtporten tutustui Yhdysvaltain Pariisin-lähettilääseen Benjamin Frankliniin ja valistusajan aatteisiin. Syksyllä 1781 Sprengtporten palasi Ruotsiin.


title: Sprengtportenin perustuslakiehdotus

text: Sprengtporten suunnitteli myös osallistuvansa Ranskan joukoissa Yhdysvaltain vapaussotaan Englantia vastaan. Pyrkimyksistä huolimatta Sprengtporten ei päässyt osallistumaan sotaan. Yhdeksi syyksi on epäilty sitä, että Sprengtporten haavoitti vasemman kätensä luodista, kun hän oli varomattomasti käsitellyt pistooliaan.


title: Sprengtportenin perustuslakiehdotus

text:
Suomeen Sprengtporten palasi 1782, ja näihin aikoihin Sprengtporten alkoi todennäköisesti työstää ajatusta Suomen itsenäistymisestä. Sprengtporten alkoi väittää Ruotsin sortaneen Suomea samaan tapaan kuin Englanti sorti Amerikan siirtokuntia. Sprengtporten lähti vuonna 1785 Hollantiin osallistuakseen maassa alkaviin sotatoimiin, jotka kuitenkin jäivät syttymättä. Hollannissa ollessaan hän tutustui Venäjän Hollannin-lähettilääseen, jonka kanssa kävi keskusteluja Suomen itsenäistymisestä. Sprengtporten jätti Haagissa Venäjän lähettiläs Kalitsheville tarkan suunnitelman, jolla Suomi tulisi irtautumaan Ruotsin vallasta. Tieto välitettiin myös Venäjän keisarinna Katariinan tietoon.Sprengtportenin suunnitelmana oli, että Suomen vapautumiskapina alkaisi eri puolilla Suomea, ensin Savossa, koska sen maakunnan sotaväkeen Sprengtportenilla oli suurin vaikutusvalta, ja tämä joukko suojaisi koollekutsuttuja valtiopäiviä, jotka hyväksyisivät Sprengtportenin kirjoittaman perustuslain. Tämän jälkeen kapinan olisi tullut syttyä Hämeenlinnassa ja Viaporissa. Sprengtporten arveli, ettei Ruotsin puolustuskyky ollut kovin hyvä, mutta tarvittaessa Venäjä olisi voinut antaa tukea sodankäyntiin. Sprengtportenin suunnitelmana oli, että Venäjä olisi tunnustanut välittömästi Suomen itsenäisyyden ja sitoutunut sen puolustamiseen.
Vuoden 1786 valtiopäivillä Sprengtporten liittyi kuninkaanvastaiseen oppositioon. Samana vuonna Sprengtporten siirtyi Venäjän palvelukseen. Pietariin Sprengtporten saapui syyskuussa 1786.


title: Sprengtportenin perustuslakiehdotus

text: Sprengtportenin laatiman Suomen tasavallan valtiosääntö olisi koostunut seuraavista keskeisistä instituutioista:


title: Sprengtportenin perustuslakiehdotus

text: Perustuslakiehdotus alkaa johdannolla, jossa kerrotaan syyt ja taustat, miksi Suomen tulee itsenäistyä. Syiksi mainitaan muun muassa Kustaa III:n toimet, joilla oltiin rikottu ”kansalaisten lakeihin perustuvia vapauksia ja etuuksia”. Samalla kritisoidaan maan velkaantumista ja kuninkaan tuhlailevaa elämäntapaa. Johdannon päätteeksi todetaan, että ainoana ratkaisuna on irtautua Ruotsista ja perustaa uusi itsenäinen ja riippumaton tasavalta. ”-- me kaikesta tästä päätimme, että ainoa keino rakkaan isänmaamme pelastukseksi on siinä, että me hyväksemme käytämme onnellista tilaisuutta, jonka muutamien jalosukuisten ja rehellisten Suomen kansalaisten miehuus, varovaisuus ja rakkaus meidän yhteiseen isänmaahamme meille valmistavat melkein yleisellä kapinalla Ruotsin Hallitusta vastaan, jotta taivaan ja luonnon meille vapaana kansana lahjoittamalla oikeudelle emme ainoastaan kieltäytyisi kaikesta kuuliaisuudesta ja uskollisuudesta Ruotsin Kuningasta kohtaan sekä kokonaan ja ikuisiksi ajoiksi loisi päätämme ruotsalaista iestä, vaan myös Kaikkivaltiaan Jumalan armolla ja Hänen Majesteettinsa Venäjän Keisarinnan Katariina Aleksejewnan suojeluksella perustaisimme Suomesta vapaan ja riippumattoman tasavallan, jota vast’edes hallittaisiin ja joka olisi olemassa omien lakiensa ja asetustensa voimasta.”


title: Sprengtportenin perustuslakiehdotus

text: 1 §


title: Sprengtportenin perustuslakiehdotus

text: Tasavallan pääuskonto on luterilainen kristinusko. Muunuskoiset eivät saa saa rakentaa temppeleitä tai pitää jumalanpalveluksia ilman valtioneuvoston suostumusta. Muunuskoisia kansalaisia tai ulkomaalaisia ei saa vainota tai loukata mielipiteidensä tai uskonsa takia.


title: Sprengtportenin perustuslakiehdotus

text: 2 §


title: Sprengtportenin perustuslakiehdotus

text: Yleisenä lakina maassa noudatetaan vuonna 1734 Tukholman valtiopäivillä vahvistettua lakia. Kaikkien tuomioistuinten tulee noudattaa lakia.


title: Sprengtportenin perustuslakiehdotus

text: 3 §


title: Sprengtportenin perustuslakiehdotus

text: Kansalla on oikeus edusmiestensä (kongressin jäsenten) kautta joka säädystä hallita itseään. Tasavalta perustuu kaikkien neljän maakunnan keskinäiseen sopimukseen ja liittoon yhteisen valtakunnan muodostamisesta. Kaikkien maakuntien tulee olla osallisina hallinnossa. Joka maakunnasta valitaan 2 edusmiestä Ritaristosta ja Aatelista, jolla on kiinteätä omaisuutta ja kaksi aatelittomista. Joka hiippakunnasta valitaan 1 hengellinen edusmies ja jokaisesta tapulikaupungista 1 edusmies porvaristosta.


title: Sprengtportenin perustuslakiehdotus

text: 4 §


title: Sprengtportenin perustuslakiehdotus

text: Talonpoikia ei voi valita kongressiin, koska heillä ei ole tietoja eikä kokemusta, jota valtakunnan tärkeimpien asioiden hoidossa tarvitaan. Talonpojat saavat valita kongressiin 2 aatelitonta maakuntajäsentä, jotka toimivat talonpoikien nimissä.


title: Sprengtportenin perustuslakiehdotus

text: 5 §


title: Sprengtportenin perustuslakiehdotus

text: Valtiosäädyt kokoontuvat joka kolmas vuosi siten kuin kongressi päättää. Ritaristo ja Aateli kokoontuvat Ritarihuoneessa ja muut säädyt erikseen toisistaan. Valtiopäivien päätteeksi maakunnissa valitaan uudet kongressin jäsenet valtiopäiväjärjestyksen määräämällä tavalla. Maakunnat, hiippakunnat ja tapulikaupungit voivat milloin tahansa erottaa ja vaihtaa kongressiedustajansa. Kongressin tulee tehdä valtiosäädyille selonteko hallinnostaan valtiopäivien väliseltä ajalta. Valtiosäädyillä on oikeus olla hyväksymättä kongressin päätöksiä ja muuttaa niitä.


title: Sprengtportenin perustuslakiehdotus

text: 6 §


title: Sprengtportenin perustuslakiehdotus

text: "Suomen Kongressi" käyttää korkeinta valtaa tasavallassa. Valtiosäädyt päättävät uusista veroista, ylimääräisistä veroista, sodan alkamisesta, rauhan teosta ja uudesta laista. Kongressi voi kuitenkin päättää myös näistä asioista, jos sitä ei voida lykätä seuraaviin valtiopäiviin, mutta päätös on vietävä viipymättä jokaisen maakunnan maakuntakokouksen ratkaistavaksi siten kuin valtiopäiväjärjestyksessä säädetään. Kongressin jäsenen tulee noudattaa maakuntansa mielipidettä, vaikka olisi itse eri mieltä.


title: Sprengtportenin perustuslakiehdotus

text: 7 §


title: Sprengtportenin perustuslakiehdotus

text: Jokainen maakunta saa lähettää kongressiin 2 ylimääräistä jäsentä yli neljän varsinaisen. Jokainen tapulikaupunki saa lähettää 2 ylimääräistä porvaria ja jokainen hiippakunta 2 hengellistä. Ylimääräisillä jäsenillä on kongressissa puheoikeus, muttei äänioikeutta.


title: Sprengtportenin perustuslakiehdotus

text: 8 §


title: Sprengtportenin perustuslakiehdotus

text: Kongressissa puhetta johtaa yksi sen jäsenistä, joka valitaan kolmen kuukauden välein vaalin kautta.


title: Sprengtportenin perustuslakiehdotus

text: 9 §


title: Sprengtportenin perustuslakiehdotus

text: Kongressin päätösten täytäntöönpanosta vastaa valtakunnanneuvosto, johon kuuluvat valtiopresidentti, 6 neuvosta ja 2 valtiosihteeriä. Neuvostossa puhetta johtaa valtiopresidentti ja hänen poissa ollessaan vanhin neuvos. Neuvostolle on uskottu kaikkien ulkonaisten ja sisäisten asiain lähin ja välitön hoito, mm. kirjeenvaihto vieraissa maissa olevien ministerien kanssa, sotalaitos, valtiovarat, oikeuslaitos, kauppa yms., mutta ei ole oikeutettu tekemään päätöksiä ilman kongressin määräystä. Jokainen neuvos on vastuunalainen omasta hallinnon haarasta. Yhden neuvoksen tulee hoitaa valtionvaroja, toisen kameraalisia asioita, kolmannen taloutta jne. Valtiosihteerit hoitavat kirjeenvaihtoa ja säilyttävät tasavallan asiakirjoja. Toinen valtiosihteereistä vastaa ulkoasioista ja toinen sisäasioista. Jos kongressin jäsen tulee valituksi neuvostoon, samasta maakunnasta on valittava kongressiin uusi jäsen tilalle.


title: Sprengtportenin perustuslakiehdotus

text: 10 §


title: Sprengtportenin perustuslakiehdotus

text: Tasavallan sotavoimia johtaa tasavallan sotamarski, jonka valitsee kongressi. Sotamarski tekee esitykset armeijan virkojen täyttämiseksi vänrikistä everstiin asti. Esitykset everstiä ylemmistä viroista tekee neuvosto. Kaikissa esityksissä tulee olla ansioluettelo. Sotamarski ei saa lähettää sotajoukkoa sotaretkelle, perustaa linnoituksia tai varustuksia, rakentaa uusia laivoja tai muutta linnoitusväen lukua ilman kongressin lupaa. Sotamarskilla on läsnäolo- ja puheoikeus neuvostossa, muttei äänioikeutta.


title: Sprengtportenin perustuslakiehdotus

text: 11 §


title: Sprengtportenin perustuslakiehdotus

text: Neuvosto tekee esitykset virkamiesten nimittämisestä. Kaikissa virkanimitysehdotuksissa tulee olla ansioluettelot liitteenä, ja virkaan tulee valita aina pätevin. Palkkiota vastaan tehdyt virkojen luovutukset lakkautetaan ja kielletään.


title: Sprengtportenin perustuslakiehdotus

text: 12 §


title: Sprengtportenin perustuslakiehdotus

text: Arkkipiispa johtaa Suomen kirkkoa. Hänen asuinpaikkanaan on Helsinki. Arkkipiispalla on puhe- ja läsnäolo-oikeus neuvostossa, muttei äänioikeutta.


title: Sprengtportenin perustuslakiehdotus

text: 13 §


title: Sprengtportenin perustuslakiehdotus

text: Tasavallan amiraalilla on myös läsnäolo- ja puheoikeus neuvostossa.


title: Sprengtportenin perustuslakiehdotus

text: 14 §


title: Sprengtportenin perustuslakiehdotus

text: Valtiovarain presidentti tarkastaa tililaitosten tilit ja pitää huolta tuloista sekä kongressin ohjeiden mukaan määrää maksuista. Valtiovarain presidentti on neuvoston alainen.


title: Sprengtportenin perustuslakiehdotus

text: 15 §


title: Sprengtportenin perustuslakiehdotus

text: Tasavallan kansleri valvoo, että lakeja ja asetuksia noudatetaan. Kansalaisilla on oikeus valittaa kanslerille päätöksistä. Kanslerilla on läsnäolo- ja puheoikeus neuvostossa.


title: Sprengtportenin perustuslakiehdotus

text: 16 §


title: Sprengtportenin perustuslakiehdotus

text: Kenraali-intendentti vastaa sotajoukkojen tarpeista, varustamisesta ja rahoituksesta. Hänellä on läsnäolo- ja puheoikeus neuvostossa.


title: Sprengtportenin perustuslakiehdotus

text: 17 §


title: Sprengtportenin perustuslakiehdotus

text: Sallitaan ”mitä rajattomin” ajatus-, kirjoitus- ja painovapaus. Jumalan olemassaolon ja kristinuskon pääperusteiden kritisointi sekä nuorison turmeleminen ja tapojen pilaaminen sopimattomilla ja pahennusta herättävillä valheilla on kielletty.


title: Sprengtportenin perustuslakiehdotus

text: 18 §


title: Sprengtportenin perustuslakiehdotus

text: Kansalaisilla on oikeus tehdä valtiopäiville tai kongressille ehdotuksia vapauksien ja kansalaisturvallisuuden vahvistamiseksi.


title: Sprengtportenin perustuslakiehdotus

text: 19 §


title: Sprengtportenin perustuslakiehdotus

text: Kansan lisääntymistä tulee edistää. Kongressin tulee vastustaa ja ehkäistä maastamuuttoa. Kongressin tulee edistää ulkomaalaisten siirtymistä tasavaltaan, varsinkin sellaisten, jotka ovat ammatti- ja käsityötaitoisia ja jotka elinkeinollaan voivat tuottaa hyötyä. Kongressin tulee myöntää heille etuja, jotta muut seuraisivat perässä.


title: Sprengtportenin perustuslakiehdotus

text: 20 §


title: Sprengtportenin perustuslakiehdotus

text: Ulkomaalainen prinssi kuninkaallisesta tai ruhtinaallisesta suvusta ei voi olla tasavallan palveluksessa eikä johtaa sotajoukkoa. Yksikään tasavallan upseeri ei voi palvella ulkomaalaisia valtoja.


title: Sprengtportenin perustuslakiehdotus

text: 21 §


title: Sprengtportenin perustuslakiehdotus

text: Kumotaan ritariston ja aateliston väliset luokkajärjestykset ja valtiosääty palautetaan alkuperäiseen muotoonsa. Kreivien ja vapaaherrojen arvonimet lakkautetaan.


title: Sprengtportenin perustuslakiehdotus

text: 22 §


title: Sprengtportenin perustuslakiehdotus

text: Kenraali, joka johtaa armeijan ylipäällikkönä sotajoukkoja, saa toimia vapaan harkintansa mukaisesti. Ylipäällikön velvollisuutena on ainoastaan ilmoittaa kongresille toimistaan. Rooman tasavallan esimerkin mukaisesti ylipäälliköksi nimitetty saa myös diktaattorin arvonimen.


title: Sprengtportenin perustuslakiehdotus

text: 23 §


title: Sprengtportenin perustuslakiehdotus

text: Kongressin jäsenille myönnetään lomaa joka vuosi kolmeksi kuukaudeksi, josta toinen puoli käytetään vuoden alussa ja toinen kuumimpana aikana kesällä. Neuvosto on lomalla yhteensä 6 viikkoa, josta 2 viikkoa ennen ja jälkeen uudenvuoden, 2 viikkoa ennen ja jälkeen joulun ja 2 viikkoa kuumimpaan aikaan kesällä.


title: Sprengtportenin perustuslakiehdotus

text: 24 §


title: Sprengtportenin perustuslakiehdotus

text: Kongressin jäsenet saavat palkan niiltä maakunnilta, jotka ovat heidät valinneet. Kongressin puheenjohtaja saa palkanlisäyksen suurempien tehtäviensä vuoksi. Neuvosto saa palkan tasavallan kassoista.


title: Sprengtportenin perustuslakiehdotus

text: Alkuperäinen perustuslakiehdotus sisälsi kirjaukset pankista, rahasta ja valtion raha-asioista koskevista säännäksistä. Lähteiden mukaan Sprengtportenin suunnitelmissa oli myös perustaa valtionpankki. Vaikka Sprengtportenin perustuslakiehdotus sisälsi huomattavasti vaikutteita Hollannista ja Yhdysvalloista, Suomen maakuntien itsehallinto on näihin verrattuna huomattavasti kapeampi. Valtiosäätyrakenne on kuitenkin ruotsalaista alkuperää. Sprengtportenin omaa rakennetta on asettaa kaksi lainsäädäntöelintä rinnan: kongressi ja säätyvaltiopäivät, joista ensimmäinen on vastuunalainen jälkimmäiselle. Samalla kongressi toimii sekä hallituksena että eduskuntana, joskin valtaa on edelleen delegoitu kongressin valitsemalle neuvostolle. Ranskasta ja valistusihanteista on selkeästi lainattu kirjaus vallan kuulumisesta kansalle. Sprengtportenin ajatus Suomen valtionpankista kuitenkin toteutui vuonna 1811, kun Suomen pankki perustettiin Suomen suuriruhtinaskuntaan.


title: Sprengtportenin perustuslakiehdotus

text: Jan Hecker-Stampehlin mukaan Sprengtportenin perustuslakiehdotus edustaa ruotsalaista aristokraattista perustuslaillisuutta ja kyse oli liittovaltiosta. Tekstistä puuttuvat Hecker-Stampelin mukaan muun enemmistöperiaate ja yksilöiden luonnolliset vapaudet.


title: Sprengtportenin perustuslakiehdotus

text: Maakuntien asemasta olisi säädetty tasavallan valtiopäiväjärjestyksessä, mikä viittaa maakuntien kapeampaan itsehallintoon. Myös viittaukset tasavallan valtionpankista ja raha-asioista viittaavat siihen, että neljän maakunnan liitto olisi muistuttanut enemmän liittovaltiota kuin ohuempaa valtioliittoa (konfederaatiota).


title: Sprengtportenin perustuslakiehdotus

text:
Myös Anjalan liiton johtohenkilöihin kuulunut itsenäisyysmies Johan Anders Jägerhorn yritti vaikuttaa venäläisiin, jotta konfederaatiosuunnitelma onnistuisi. Ruotsin armeijan upseeri Johan Anders Jägerhorn kävi kirjeenvaihtoa muun muassa Sprengtportenin kanssa. Toukokuun 20. päivätyssä kirjeessään vuonna 1788 Jägerhorn kirjoitti Sprengportenille niistä ehdoista, joilla Suomen itsenäisyys saavutetaan. Jägerhorn muistutti, etteivät suomalaiset olleet Krimin tataareja, jotka olivat uskoneet Venäjän itsenäisyyslupaukset, mutta joutuneet kuitenkin Venäjän vallan alle. Jägerhornin mukaan Venäjän keisarinnan tulee julistaa Suomi itsenäiseksi sekä täyttää seuraavat ehdot:
Jägerhorn pyysi lisäksi kirjeessään Sprengtportenia saapumaan kesällä 1788 Suomeen, jotta hän voisi levittää itsenäisyysasiaa Viaporissa.


title: Sprengtportenin perustuslakiehdotus

text: Kesäkuussa 1788 Ruotsin kuningas Kustaa III . Sodan tarkoituksena oli palauttaa Ruotsin mahtia ja ottaa takaisin Venäjälle menetetyt alueet.


title: Sprengtportenin perustuslakiehdotus

text: Suomessa olevat ruotsalaiset upseerit pitivät Ruotsin aloittamaa Kustaa III:n sotaa laittomana, koska kuninkaalla ei ollut vuoden 1772 hallitusmuodon mukaan oikeutta aloittaa hyökkäyssotaa. 9. elokuuta ruotsalaiset upseerit lähettivät Venäjän keisarinnalle Liikkalan nootin. 12. elokuuta 1788 yhteensä 113 ruotsalaista upseeria allekirjoitti Anjalan liittokirjan, joka oli avoin kapina Ruotsin kuningasta vastaan.


title: Sprengtportenin perustuslakiehdotus

text: Joulukuussa 1788 Sprengtporten suunnitteli julkaisevansa keisarinna Katariina II:n nimissä manifestin, jota olisi jaettu Suomessa. Samalla Sprengtporten aikoi julistaa itsensä vasta perustetun Suomen konfederaation johtajaksi. Julistuksessa viitataan keisarinnan haluun suojella suomalaisten oikeuksia ja vapauksia. Samalla julistetaan, että yhteiselo Ruotsin kanssa päättyy lukuisista syistä, ja tästedes Suomen suuriruhtinaskunta olisi itsenäinen maa. Sprengtporten myös viittaa julistuksessa konfederaation säätävään lakiin ("confederationsact"), mutta Tigerstedtin mukaan tällaista tuskin oli kirjoitettuna valmiina, koska itse julistus ei koskaan täyttänyt tavoitettaan. Julistuksen allekirjoittaa Sprengtporten seuraavin sanoin: "Suomalaisen konfederaation puolesta, G. S." (""På Finska confederationens vägnar - G. S."") Sprengtporten kirjoitti ajatuksiaan myös Jägerhornille joulukuussa 1788.


title: Sprengtportenin perustuslakiehdotus

text: Itsenäisyyssuunnitelmat kuitenkin kuivuivat kokoon, kun ruotsalaiset joukot asetettiin talvimajoitukseen, jolloin neuvonpito venäläisten kanssa vaikeutui. Vuonna 1789 kapinalliset otettiin kiinni. Osa pakeni tuomiota Venäjälle, kuten esimerkiksi Johan Anders Jägerhorn.


title: Sprengtportenin perustuslakiehdotus

text: Osa itsenäisyysmiehistä jatkoi työtään Venäjän vallan alaisuudessa pyrkimyksenään Suomen intressien edistäminen.


title: Crouch Hillin rautatieasema

text: Crouch Hillin rautatieasema on London Overgroundin asema Islingtonin kaupunkipiirissä Lontoossa. Se sijaitsee Gospel Oak to Barking Linen varrella Upper Hollowayn ja Harringay Green Lanesin asemien välissä. Upper Hollowayn asema on Oyster-matkakortin vyöhykkeellä 3.


title: Crouch Hillin rautatieasema

text: Crouch Hillin asema avattiin 21. heinäkuuta 1868, suljettiin 31. tammikuuta 1870 ja avattiin uudelleen jo 1. lokakuuta samana vuonna. Sitä käytti noin 825 000 matkustajaa kaudella 2015–2016.


title: Tapakomedia

text: Tapakomedia on tapakulttuurin kustannuksella pilaileva nokkela komedian laji teatterissa, kirjallisuudessa ja elokuvassa. Se tutkii koomisessa valossa ihmisten käyttäytymistä yllättävissä sosiaalisissa tilanteissa. Tapakomediat sijoittuvat yleensä yläluokan tai ylemmän keskiluokan piireihin, ja niiden katsojatkin ovat yleensä hyvin koulutettua ja kokenutta teatteri- tai elokuvayleisöä.


title: Tapakomedia

text: Varhaisimmaksi tapakomediaksi luetaan kreikkalaisen Menandroksen sekä roomalaisten Plautuksen ja Terentiuksen näytelmät. Tapakomedioita ovat myös William Shakespearen näytelmt "Turhaa lemmen touhua" (1594–1595) ja "Paljon melua tyhjästä" (1598–1600). Restauraation ajan Englannissa tapakomediasta tuli suosittua ajanvietettä, keskeisinä tekijöinä George Etherege (1635–1692), William Wycherley (1640–1716), John Vanbrugh (1664–1726), William Congreve (1670–1729) ja George Farquhar (1678–1707).


title: Tapakomedia

text: Tapakomedian mestarina pidetään Molièreä (1622–1673), esimerkkinä teeskentelyä karrikoiva näytelmä "Sievistelevät hupsut". Myöhempiä tapakomedioiden kirjoittajia ovat muiden muassa Richard Brinsley Sheridan (1751–1816), Jane Austen (1775–1817), Oscar Wilde (1854–1900), George Bernard Shaw (1856–1950), W. Somerset Maugham (1874–1965) ja Noël Coward (1899–1973). 1900-luvun tapakomedioiksi luetaan myös muun muassa P. G. Wodehousen Jeeves-tarinat, Harold Pinterin "Kotiinpaluu", E. M. Forsterin "Hotelli Firenzessä", David Mametin "Boston Marriage" (1999) sekä Kazuo Ishiguron romaani "Pitkän päivän ilta" (1989), josta on tehty myös samanniminen elokuva (1993).


title: Tapakomedia

text: Nykyisin tapakomedia on laajentunut teatterista myös televisioon ja elokuvaan. Suosittuja tapakomediaan perustuvia, siis päähahmojensa elämäntapaa ja sosiaalisia käytöstapoja ivailevia televisiosarjoja ovat muun muassa yhdysvaltalainen "Frasier" sekä brittiläiset "Pokka pitää" ja "Todella upeeta". Tapakomediaa suosivia elokuvaohjaajia ovat esimerkiksi Woody Allen ja Whit Stillman.


title: Pentti Happonen

text: Pentti Olavi Happonen (11. syyskuuta 1929 Kuopio – 2. helmikuuta 2009 Helsinki) oli suomalainen itseoppinut taidemaalari, jonka tyylinä oli naivismi. Ammatiltaan Happonen oli (rakennus)maalari.


title: Pentti Happonen

text: Happosen isoisä oli tunnettu kirkkojen koristemaalari Otto Vilho Happonen (1875–?) Vehmersalmelta. Käytyään Helsingin työväenopiston taidemaalarikurssin vuonna 1966 Happonen ryhtyi vapaa-aikoinaan maalaamaan tauluja, ja jäätyään eläkkeelle vuonna 1972 hän omistautui kokonaan taidemaalaukselle. Happosen tauluissa Suomen luonnolla sekä huumorilla on suuri rooli. Hänen taulujaan löytyy esimerkiksi Heinäsen taidesäätiön naivistisesta kokoelmasta, joka on Oulun taidemuseon hallinnassa, Suomen Gallupin säätiön naivismikokoelmasta sekä K&G Karlssonin yksityiskokoelmasta. Mannerheimin lastensuojeluliitolla ja Juha ja Anna-Liisa Karvosella on Happosen tauluja kokoelmissaan.


title: Seitsensormiaraliat

text: Seitsensormiaraliat ("Kalopanax") on araliakasveihin kuuluva kasvisuku. Siihen sisältyy kaksi lajia. Niistä toinen on koristepuuna käytetty seitsensormiaralia ("Kalopanax septemlobus").


title: Carl Fredrik Pöndinen

text: Carl Fredrik Pöndinen, nimi alkuaan "Kalle Pöntinen" (18. tammikuuta 1849 Kronstadt, Venäjä – 7. heinäkuuta 1928 Porrassalmi, Mikkelin maalaiskunta) oli suomalainen Mikkelissä vaikuttanut tukkukauppias, laivanvarustaja ja kauppaneuvos.


title: Carl Fredrik Pöndinen

text: Kuparisepän poika Kalle Pöntinen kävi Grenmanin ala-alkeiskoulun Mikkelissä ja muutti sitten 14-vuotiaana Heinolaan kauppa-apulaiseksi kauppias Lemströmin liikkeeseen. Hän palasi Mikkeliin parin vuoden kuluttua ja oli kauppa-apulaisena Juho Pylkkäsen liikkeessä. Kun Pylkkänen kuoli vuonna 1872 Pöntinen osti liikkeen perikunnalta ja ryhtyi harjoittamaan tukkukauppaa ja laivanvarustusta. Hän muutti sukunimensä muotoon "Pöndinen" ja sai kauppaneuvoksen arvon vuonna 1900.


title: Carl Fredrik Pöndinen

text: Pöndisellä oli omistuksessaan "Siivo", "Elli", "Tapio" ja "Helvi"-nimiset laivat. Siivo-laiva liikennöi pääasiassa Mikkelin ja Pietarin välillä kun taas muut laivat liikennöivät Mikkelistä myös Viipuriin, Helsinkiin ja Tallinnaan. Laivoilla vietiin Mikkelistä voita ja puutavaraa ja tuotiin viljatuotteita, tupakkaa ja rautaa Mikkelin seudun kauppaliikkeisiin. Pöndinen omisti Mikkelissä myös viinikaupan "Mikkelin Viinikauppa Oy":n nimellä. Hänellä oli vuoteen 1924 saakka kauppakartano Mikkelin torin laidalla ja vuosina 1888-1890 rakennettu kivitalo Porrassalmenkatu 18:ssa. Lisäksi Pöndisellä oli Kotiranta-niminen huvila Porrassalmella joka siirtyi lahjoituksena Mikkelin kaupungille Pöndisen kuoleman jälkeen. Pöndinen oli Mikkelin kaupunginvaltuuston jäsenenä yli 30 vuoden ajan 1875–1907.